Q=9	C=8	SS=2	LS=0	PS=0	DC=2	LC=0	SD=0	BS=6	G0=164	G1=123	G2=48	DLID=az_RU	BODY=Әхлагсызлыгдан гач (1 Коринфлиләрә 6:18) | Аллаһын мәһәббәти\n«Јердәки бәдәнинизин үзвләриндә олан мејилләри — әхлагсызлыға, натәмизлијә, шәһвәтә, нәфсә вә бүтпәрәстлик олан тамаһкарлыға мејилләри өлдүрүн» (КОЛОСЛУЛАРА 3:5).\n1, 2. Бәләм Јеһованын халгыны һансы фәндлә товламаг истәјирди?\nБАЛЫГЧЫ ова чыхыр вә һәмишәки јеринә ҝәлир. О, һансы нөв балығы тутмаг истәдијини мүәјјәнләшдириб. Балыгчы јеми сечир, тилова тахыб суја атыр. Бир аздан ип дартыныр, тилов ағаҹы әјилир вә балыгчы тилову чәкмәјә башлајыр. Балыгчынын үзү ҝүлүр; бәли, о дүзҝүн јем сечиб.\n2 Бу һадисә кечмишдә баш вермиш бир һадисәни хатырладыр. Ерамыздан әввәл 1473-ҹү илдир. Бәләм адлы бир адам дәрин дүшүнҹәләрә далыб: ҝөрәсән, шикары һансы јемлә тәләјә салсын. Онун овламаг истәдији Исраил халгы Вәд едилмиш дијарын ҝирәҹәјиндә, Муаб чөлүндә дүшәрҝә салыб. Бәләм өзүнү Јеһованын пејғәмбәри адландырыр, әслиндә исә о, Аллаһын халгыны ләнәтләмәк үчүн муздла чағырылмыш тамаһкар бир адамдыр. Амма Јеһова вәзијјәтә мүдахилә едир вә Бәләм гејри-ихтијари олараг Исраил халгына хејир-дуа верир. Өз мәнфәәтини ҝүдән Бәләм елә етмәк истәјир ки, Аллаһ Өзү халгыны ләнәтләсин. Бунун үчүн Исраили бөјүк ҝүнаһа батырмаг лазымдыр. Онун һазырладығы јем ҹазибәдар Муаб гызларыдыр (Сајлар 22:1—7; 31:15, 16; Вәһј 2:14).\n3. Бәләмин тәләси нә дәрәҹәдә сәмәрәли олду?\n3 Ҝөрәсән, онун һазырладығы јем сәмәрәли олду? Бәли, олду. Он минләрлә исраилли Муаб гызлары илә зина едиб бу тәләјә дүшдү. Онлар һәтта Муаб аллаһларына, о ҹүмләдән Фаурдакы мәһсулдарлыг вә секс аллаһы мәнфур Баала да сәҹдә гылмаға башладылар. Бунун нәтиҹәсиндә Вәд едилмиш дијарын астанасында 24 000 исраилли мәһв олду. Бу, неҹә дә бөјүк фәлакәт иди! (Сајлар 25:1—9).\n4. Минләрлә исраилли нәјә ҝөрә әхлагсызлығын гурбаны олду?\n4 Бу фәлакәтин сәбәби нә иди? Халгын арасындан бир чохлары онлары Мисирдән гуртаран, сәһрада гидаландыран вә Вәд едилмиш дијарын астанасына сағ-саламат ҝәтириб чыхардан Јеһова Аллаһдан узаглашмышды вә буна ҝөрә дә үрәкләри корланмышды (Ибраниләрә 3:12). Бу һадисә илә бағлы һәвари Булус јазырды: «Онлардан бәзиләри кими әхлагсызлыг етмәјәк. Онлар әхлагсызлыг етдиләр вә бир ҝүнүн ичиндә ијирми үч мин адам өлдү» * (1 Коринфлиләрә 10:8).\n5, 6. Муаб чөлүндә Исраил халгынын төрәтдији ҝүнаһ һаггындакы һекајәт нәјә ҝөрә бизим үчүн мараг кәсб едир?\n5 Вәд едилмиш даһа мөһтәшәм бир дијарын астанасында дурмуш Аллаһын халгы үчүн «Сајлар» китабында мүһүм ибрәт дәрсләри вардыр (1 Коринфлиләрә 10:11). Мисал үчүн, бу дүнјадакы секс һәрислији гәдим муабиләрин позғунлуғуну даһа бөјүк мигјасда характеризә едир. Бундан әлавә, һәр ил минләрлә мәсиһи исраиллиләрин дүшдүјү әхлагсызлыг торуна дүшүр (2 Коринфлиләрә 2:11). Мәдјәни гадыны Исраил дүшәрҝәсинә ҝәтириб сајмазјана, тәкәббүрлә өз чадырына апаран Зүмри кими, бу ҝүн дә Аллаһын халгы илә сых үнсијјәт едәнләрдән бәзиләри мәсиһи јығынҹағына позуҹу тәсир ҝөстәрибләр (Сајлар 25:6, 14; Јәһуда 4).\n6 Бу ҝүн өзүнү, санки, Муаб чөлүндәјмиш кими, һисс едирсән? Сәбирсизликлә ҝөзләдијин мүкафатын — јени дүнјанын чох јахында олдуғуну ҝөрүрсән? Елә исә, «әхлагсызлыгдан гачын» әмринә һај верәрәк вар ҝүҹүнлә Аллаһын мәһәббәтини горумаға чалыш (1 Коринфлиләрә 6:18).\nМуаб чөлүнә ачылан мәнзәрә\n7, 8. «Әхлагсызлыг» нәдир вә онунла мәшғул оланлар әкдикләрини неҹә бичирләр?\n7 «Әхлагсызлыг» сөзү (јунанҹа порнеја) Мүгәддәс Јазыларын тәләбләринә мүвафиг гануни никаһдан кәнар ҹинси әлагәни билдирир. Зина, фаһишәлик вә субај адамлар арасындакы ҹинси әлагә, еләҹә дә орал, анал секс вә һәјат јолдашы олмајан адамын ҹинсијјәт органларынын гыҹыгландырылмасы әхлагсызлыгдыр. Бураја һәмчинин ејниҹинсли адамлар вә ја инсанла һејван арасында ҹинси әлагә, јахуд шәһвәтлә һејванын ҹинсијјәт органларынын гыҹыгландырылмасы да дахилдир *.\n8 Мүгәддәс Јазыларда ачыг-ајдын дејилир: әхлагсызлыгла мәшғул оланлар мәсиһи јығынҹағында гала билмәзләр вә әбәди јашамајаҹаглар (1 Коринфлиләрә 6:9; Вәһј 22:15). Үстәлик, белә адамлар өзләринә бөјүк зәрәр вурурлар: онлар башгаларынын ҝөзүндән дүшүр, мәнлијини итирир, аилә һәјатында чәтинликләр јашајыр, виҹдан әзабы чәкирләр. Әхлагсызлыг һәмчинин арзуолунмаз һамиләлик, хәстәлик, һәтта өлүмлә нәтиҹәләнә биләр. (Галатијалылара 6:7, 8 ајәләрини оху.) Бу гәдәр әзаб-әзијјәтә сәбәб олаҹаг јола гәдәм гојмаг кимә лазымдыр? Әфсуслар олсун ки, чох вахт порнографијадан башлајан илк јанлыш аддымы атаркән чохлары ҝәләҹәкләрини дүшүнмүрләр.\nИЛК АДДЫМ — ПОРНОГРАФИЈА\n9. Порнографија бәзиләринин дедији кими, доғрудан да, зәрәрсиздир? Изаһ ет.\n9 Бир чох өлкәләрдә порнографијаја гәзет көшкләриндә, мусигидә вә телевизијада раст ҝәлинир. Интернет исә порнографик материаларла допдолудур *. Бәзиләринин фикринҹә, порнографијанын һеч бир зәрәри јохдур. Бу, доғрудан да беләдир? Хејр! Порнографијаја баханларда мастурбасија вәрдиши јарана биләр, бу вәрдиш исә «азғын шәһвәтә» ҝәтириб чыхарыр. Бу да өз нөвбәсиндә сексә алудәчилик, чиркин, позғун истәкләр, аилә һәјатында чәтинликләр вә һәтта бошанма илә нәтиҹәләнә биләр * (Ромалылара 1:24—27; Ефеслиләрә 4:19). Бир тәдгигатчы сексә алудәчилији хәрчәнҝ шишинә бәнзәдәрәк белә демишди: «О, ҝетдикҹә бөјүјүр вә јајылыр. Демәк олар ки, һеч вахт кичилмир. Ону мүалиҹә етмәк вә там сағалтмаг мүшкүл мәсәләдир».\nИнтернетдән евдә һамынын ҝөзү габағында истифадә един\n10. Јагуб 1:14, 15 ајәләриндәки принсипи неҹә тәтбиг етмәк олар? (101-ҹи сәһифәдәки чәрчивәјә дә бах.)\n10 Јагуб 1:14, 15 ајәләриндә јазылмыш сөзләрә фикир верәк: «Һәр кәс өз нәфси илә товланыб алданараг сынаныр. Сонра нәфс бојлу галыб ҝүнаһ доғур, төрәдилмиш ҝүнаһ исә, өз нөвбәсиндә, өлүмә апарыр». Көнлүндән пис бир истәк кечәндә дәрһал ону гов! Мисал үчүн, екрана еротик сәһнә чыханда, тез ҝөзүнү ондан чәк, јахуд компүтери сөндүр, ја да каналы дәјиш. Әлиндән ҝәләни ет ки, әхлагсыз истәк нәзарәт алтындан чыхыб сәни чулғамасын! (Мәтта 5:29, 30 ајәләрини оху.)\n11. Пис истәкләрлә мүбаризәдә Јеһоваја етибар етдијимизи неҹә ҝөстәрә биләрик?\n11 Бизи өзүмүздән дә јахшы таныјан Аллаһ төвсијә едир: «Јердәки бәдәнинизин үзвләриндә олан мејилләри — әхлагсызлыға, натәмизлијә, шәһвәтә, нәфсә вә бүтпәрәстлик олан тамаһкарлыға мејилләри өлдүрүн» (Колослулара 3:5). Әлбәттә, бу, асан иш дејил. Амма унутма ки, севән вә сәбирли сәмави Атамыз һәр ан дадымыза чатмаға һазырдыр (Зәбур 68:19). Буна ҝөрә дә бејнинә пис фикирләр ҝирән кими Аллаһа мүраҹиәт ет. Ондан инсан ҝүҹүндән үстүн олан ҝүҹ дилә вә фикирләрини мәҹбурән башга шејләрә јөнәлт (2 Коринфлиләрә 4:7; 1 Коринфлиләрә 9:27; 104-ҹү сәһифәдәки « Пис вәрдишин өһдәсиндән неҹә ҝәлим?» адлы чәрчивәјә бах).\n12. «Үрәк» дејәндә нә нәзәрдә тутулур вә ону нә үчүн горумаг лазымдыр?\n12 Мүдрик Сүлејман јазмышды: «Һәр шејдән чох үрәјини гору, чүнки һәјат булаглары ондан чыхыр» (Мәсәлләр 4:23). «Үрәк» дејәндә бизим дахили варлығымыз, Јеһованын ҝөзүндә неҹә шәхсијјәт олдуғумуз нәзәрдә тутулур. Үстәлик, әбәди јашајыб-јашамајаҹағымыз инсанларын ҝөзүндә неҹә адам олмағымыздан јох, Јеһованын «үрәјимизә» вердији гијмәтдән асылыдыр. Бу, садә, ејни заманда олдугҹа ҹидди мәсәләдир. Гадынлара пис ҝөзлә бахмамаг үчүн, садиг Әјјуб ҝөзләрилә әһд бағламышды (Әјјуб 31:1). Неҹә дә ҝөзәл нүмунәдир! Мәзмурчу да ејни әһвалла дуа едирди: «Гојма ҝөзүм пуч шејләрә бахсын» (Зәбур 119:37).\nӘХЛАГИ ҸӘҺӘТДӘН ТӘМИЗ ГАЛМАГ ҮЧҮН ҜҮҸ МӘНБӘЈИ\nБир ҝәнҹ данышыр: «Јенијетмә чағларымда мәндә порнографијаја бахмаг вә мастурбасија етмәк вәрдиши јаранмышды. Һәмјашыдларым дејирдиләр ки, бунлар јенијетмәлик үчүн нормал һалдыр. Анҹаг бу вәрдишләр ҝет–ҝедә виҹданымы габалашдырды вә нәтиҹәдә мән әхлагсызлыг јолуна дүшдүм. Сонрадан дәрк етдим ки, сән демә, истәкләримин гулуна чеврилмишәм. Хошбәхтликдән, Јеһованын вә јығынҹағын көмәји илә мән натәмиз вәрдишләримин өһдәсиндән ҝәлдим. Инди кимләрлә отуруб-дурмағыма фикир верирәм, чүнки башгалары мәнә ҝүҹлү тәсир ҝөстәрә биләр. Мүнтәзәм дуа вә Мүгәддәс Китабы мүталиә етмәјим мәни пис вәрдишләрдән горујур. Мән артыг ҹисмани истәкләрин гулу дејиләм. Мән инди өнҹүл кими хидмәт едирәм. Бу, мәним үчүн бөјүк шәрәфдир».\nДИНӘНИН ДҮШҮНҸӘСИЗ СЕЧИМИ\n13. Динә ким иди вә нәјә ҝөрә онун дост сечими мүдрик дејилди?\n13 Үчүнҹү фәсилдән өјрәндик ки, отуруб-дурдуғумуз адамлар бизә ја јахшы, ја пис тәсир ҝөстәрә биләр (Мәсәлләр 13:20; 1 Коринфлиләрә 15:33 ајәсини оху). Ҝәл гәдимдә јашамыш Јагубун гызы Динәнин нүмунәсини нәзәрдән кечирәк. Динә аиләдә јахшы тәрбијә алмышды. Буна бахмајараг, о, сонрасыны дүшүнмәдән кәнани гызларла достлашды. Кәнаниләр дә әхлагсызлыгда муабиләрдән дала галмырдылар (Лавилиләр 18:6—25). Кәнани кишиләрин, о ҹүмләдән «атасынын евиндә ән һөрмәтли адам» сајылан Сиһамын фикринҹә, Динә кәнани гызлардан һеч нә илә фәргләнмирди вә әҝәр она ҹинси јахынлыг тәклиф едилсәјди, етираз етмәјәҹәкди (Јарадылыш 34:18, 19).\n14. Динәнин дост сечими һансы фаҹиәјә ҝәтириб чыхарды?\n14 Динә Сиһамла растлашанда, чох ҝүман, ҹинси јахынлыг барәсиндә һеч дүшүнмүрдү. Сиһам исә әксәр кәнаниләр кими һәрәкәт етди. Онлар ҹинси еһтираслары ҹошанда истәкләрини дәрһал һәјата кечирирдиләр. Динәнин сон анда мүгавимәт ҝөстәрмәси артыг мәнасыз иди. Сиһам Динәни «апарыб намусуна тохунду». Ҝөрүнүр, о, сонрадан Динәјә вурулуб она үрәкдән бағланды, амма бу, Сиһамын һәрәкәтинә һагг газандырмыр. (Јарадылыш 34:1—4 ајәләрини оху.) Динәјә ҝәлдикдә исә әзаб чәкән тәк о олмады. Онун дост сечими бүтүн аиләсини рүсвај вә ҝөзүкөлҝәли едән һадисәләрә ҝәтириб чыхарды (Јарадылыш 34:7, 25—31; Галатијалылара 6:7, 8).\n15, 16. Әсил һикмәти неҹә газанмаг олар? (109-ҹу сәһифәдәки чәрчивәјә дә бах.)\n15 Динәнин алдығы дәрс она чох баһа баша ҝәлди. Јеһованы севиб Она итаәт едәнләр аҹы тәҹрүбә јолу илә дәрс алмаг истәмирләр. Онлар Аллаһа гулаг асыр вә һикмәтли илә отуруб-дурурлар (Мәсәлләр 13:20а). Онлар «хејрин бүтүн јолларыны» дәрк едәрәк өзләрини артыг проблемләрдән вә ағры-аҹыдан горујурлар (Мәсәлләр 2:6—9; Зәбур 1:1—3).\n16 Аллаһын һикмәтини она ҹан атан һәр бир адам ала биләр. Бунун үчүн даима дуа етмәк, Аллаһын Кәламыны вә садиг нөкәрин тәгдим етдији нәшрләри мүнтәзәм өјрәнмәк лазымдыр (Мәтта 24:45; Јагуб 1:5). Һәмчинин тәвазөкар олуб Мүгәддәс Јазылардакы мәсләһәтләри гәбул етмәк лазымдыр (2 Падшаһлар 22:18, 19). Мисал үчүн, мәсиһи өз үрәјинин хаин вә хатакар олмасы фикри илә разы ола биләр (Әрәмја 17:9). Бәс лазым ҝәләндә, о тәвазөкарлыг ҝөстәриб мәһәббәтлә верилмиш конкрет мәсләһәт вә көмәји гәбул едәҹәк?\n17. Аилә һансы вәзијјәтлә үзләшә биләр вә валидејнләр өз ушаглары илә неҹә мүлаһизә јүрүдә биләр?\n17 Тәсәввүр едәк ки, ата өз гызыны вә ҝәнҹ мәсиһи оғланы икиликдә ҝәзмәјә бурахмаг истәмир. Гыз дејир: «Ај ата, сән мәнә етибар еләмирсән? Биз пис бир шеј еләмәјәҹәјик!» Чох ҝүман, гыз Јеһованы үрәкдән севир вә пис иш ҝөрмәји һеч ағлына да ҝәтирмир. Амма демәк олармы ки, о, һикмәтлә јеријир вә әхлагсызлыгдан гачыр? Јохса о, ағылсызҹасына өз үрәјинә етибар едир? (Мәсәлләр 28:26). Јәгин ки, белә һалларда һәм атаја, һәм гыза көмәк едәҹәк диҝәр принсипләр јадына дүшүр. (Мәсәлләр 22:3; Мәтта 6:13; 26:41 ајәләринә бах.)\nПИС ВӘРДИШИН ӨҺДӘСИНДӘН НЕҸӘ ҜӘЛИМ?\nПринсип: «Еј Јеһованы севәнләр, пислијә нифрәт един» (Зәбур 97:10).\nПис истәк ојадан вәзијјәтләрдән узаг дурурам? (Мәтта 5:27, 28).\nПис истәкләрин далынҹа дүшмәјин агибәтини фикирләширәм? (Мәсәлләр 22:3).\nПис вәрдишин өһдәсиндән ҝәлмәк үчүн һансы конкрет аддымы атмаға һазырам? (Мәтта 5:29, 30).\nПроблемим барәсиндә валидејнләрим вә ја јеткин мәсиһи достумла данышмаға һазырам? (Мәсәлләр 1:8, 9; Галатијалылара 6:1, 2).\nПис вәрдишә галиб ҝәлмәк үчүн Јеһованын ҝүҹүнә вә һикмәтинә архаландығымы неҹә ҝөстәрә биләрәм? (Мәсәлләр 3:5, 6; Јагуб 1:5).\nЈУСИФ ӘХЛАГСЫЗЛЫГДАН ГАЧДЫ\n18, 19. Ҝәнҹ Јусифин нөгсансызлығы неҹә сынанмышды вә о, неҹә һәрәкәт етмишди?\n18 Динәнин өҝеј гардашы Јусиф Аллаһы севир вә әхлагсызлыгдан гачырды. О, бүтүн ҝәнҹләр үчүн ҝөзәл нүмунәдир (Јарадылыш 30:20—24). Һәлә ушаг икән Јусиф баҹысынын дүшүнҹәсиз һәрәкәтинин нәтиҹәсини өз ҝөзү илә ҝөрмүшдү. Шүбһәсиз, бу аҹы хатирәләр вә Аллаһын мәһәббәтини горумаг истәји Јусифи бир нечә ил сонра Мисирдә әхлагсызлыгдан чәкиндирмишди. Ағасынын арвады «һәр ҝүн» ону әхлагсыз тәклифләрлә јолдан чыхармаг истәјирди. Јусиф гул олдуғу үчүн әризә вериб ишдән чыха билмәзди. Она ҝөрә дә бу вәзијјәтдә о, ағыл вә ҹәсарәтлә һәрәкәт етмәли иди вә белә дә етди. Јусиф һәр дәфә Фитфирин арвадына «јох» дејирди вә ахырда ондан гачды. (Јарадылыш 39:7—12 ајәләрини оху.)\n19 Бир дүшүн: әҝәр Јусиф ҝеҹә-ҝүндүз һәмин гадын вә секс һаггында хәјаллара далсајды, тәмизлијини вә нөгсансызлығыны горуја биләрди? Чох ҝүман ки, јох. Јусиф ҝүнаһа апаран шејләр һаггында фикирләшмир, Јеһова илә мүнасибәтини һәр шејдән үстүн тутурду. Бу, Фитфирин арвадына дедији сөзләриндән јахшы ҝөрүнүр: «Ағам... һәр шеји мәним ихтијарыма вериб, тәк сәндән башга, чүнки сән онун арвадысан. Инди мән неҹә белә бир јаманлыг едиб Аллаһа гаршы ҝүнаһ ишләјә биләрәм?» (Јарадылыш 39:8, 9).\n20. Јеһова Јусифлә бағлы һадисәләрин ҝедишатына неҹә мүдахилә етмишди?\n20 Аиләсиндән узагда, ҝүнбәҝүн нөгсансызлығы уғрунда мүбаризә апаран Јусифи мүшаһидә едән Јеһованын севинҹини тәсәввүр ет (Мәсәлләр 27:11). Сонрадан Јеһова һадисәләрин ҝедишатыны елә дәјишди ки, Јусиф зиндандан чыхарылыб, Мисирдә баш вәзир олду вә бүтүн өлкәдә әрзаг пајланмасына нәзарәт она һәвалә едилди (Јарадылыш 41:39—49). Зәбур 97:10 ајәсиндәки сөзләр неҹә дә доғрудур: «Еј Јеһованы севәнләр, пислијә нифрәт един, О, садиг бәндәләринин ҹаныны һифз едир, онлары писләрин әлиндән гуртарыр»!\n21. Африкада јашајан јенијетмә гардашымыз әхлаги тәмизлијини горумаг үчүн неҹә ҹәсарәт ҝөстәрмишди?\n21 Бу ҝүн дә Аллаһын бир чох хидмәтчиси јахшылығы севиб, пислијә нифрәт етдијини ҝөстәрир (Амус 5:15). Африкада јашајан бир јенијетмә гардашымыз данышыр: «Синфимиздә бир гыз утаныб-чәкинмәдән мәнә әхлагсыз бир тәклиф етди. О деди ки, ријазијјат үзрә јохлама ишиндән она көмәк етсәм, мүгабилиндә мәнимлә јатаҹаг. Мән дәрһал онун тәклифини рәдд етдим. Нөгсансызлығымы горудум, ләјагәтими итирмәдим. Бу, мәним үчүн гызылдан да, ҝүмүшдән дә гијмәтлидир». Ҝүнаһ «мүвәггәти һәзз» ҝәтирир, лакин белә ани нәшәнин ағрысы узунмүддәтли олур (Ибраниләрә 11:25). Белә нәшә Јеһоваја итаәт етмәјин ҝәтирдији әбәди хошбәхтлијин јанында һеч бир шејдир (Мәсәлләр 10:22).\nМӘРҺӘМӘТЛИ АЛЛАҺЫН КӨМӘЈИНИ ГӘБУЛ ЕТ\n22, 23. а) Ҹидди ҝүнаһ ишләмиш мәсиһинин вәзијјәти нәјә ҝөрә чарәсиз дејил? б) Ҝүнаһ ишләмиш адам һансы јардымы ала биләр?\n22 Гејри-камиллик уҹбатындан ҹисмимизин истәкләрини рам етмәк вә Аллаһын дүзҝүн сајдығы ишләри ҝөрмәк үчүн, сөзүн әсил мәнасында, мүбаризә апармаг лазым ҝәлир (Ромалылара 7:21—25). Јеһова бунлары баша дүшүр, «торпаг олдуғумузу унутмур» (Зәбур 103:14). Анҹаг бәзән елә олур ки, мәсиһи чох ҹидди бир ҝүнаһ ишләдир. Бәс буна чарә вар? Әлбәттә, вар! Дүздүр, ола билсин, ҝүнаһкар, Давуд падшаһ кими, өз әкдијинин аҹы бәһрәләрини бичәҹәк. Буна бахмајараг, Аллаһ дәрин пешманчылыг чәкиб ҝүнаһларыны етираф едәнләри бағышламаға һәмишә һазырдыр (Зәбур 86:5; Јагуб 5:16; Мәсәлләр 28:13 ајәсини оху).\n23 Үстәлик, Аллаһ мәсиһи јығынҹағына мәһәббәтлә «инсан тимсалында һәдијјәләр» — сәриштәли вә ҹанјандыран јеткин ағсаггаллар бәхш едиб (Ефеслиләрә 4:8, 12; Јагуб 5:14, 15). Онларын мәгсәди ҝүнаһ ишләмиш адама Аллаһла мүнасибәтини бәрпа етмәјә вә ҝүнаһы тәкрарламамаг үчүн дәрракә газанмаға јардым ҝөстәрмәкдир (Мәсәлләр 15:32).\n24, 25. а) Мәсәлләр 7:6—23 ајәләриндә тәсвир олунан ҝәнҹ ағылсыз олдуғуну неҹә ҝөстәрди? б) Биз ағлы неҹә газана биләрик?\n24 Мүгәддәс Китабда ағылсыз вә дәрракә газанан адамлар һаггында бәһс едилир (Мәсәлләр 7:7). Хидмәтдә тәҹрүбәсиз вә руһани ҹәһәтдән һәлә јеткин олмајан адам бәсирәтли дејил, онун дәрракәјә еһтијаҹы вар. Мәсәлләр 7:6—23 ајәләриндә тәсвир олунан ҹаван кими, белә адам асанлыгла ҹидди ҝүнаһ торуна дүшә биләр. Лакин ағыл газанан инсан мүнтәзәм дуа етмәк вә Аллаһын Кәламыны өјрәнмәклә өз дахили варлығыны јохлајыр. О, гејри-камил имканлары чәрчивәсиндә әлиндән ҝәләни едир ки, дүшүнҹә, һисс, истәк вә мәгсәдләри Аллаһа мәгбул олсун. Демәли, о, «өзүнү севир», јәни өзүнү бәладан горујур. Белә адам һәр бир ишдә «уғур тапыр» (Мәсәлләр 19:8).\n25 Өзүндән соруш: «Мән Аллаһын нормаларынын дүзҝүнлүјүнә там әминәм? Онлара риајәт етмәјин хошбәхтлик ҝәтирдијинә сидги-үрәкдән инанырам?» (Зәбур 19:7—10; Әшија 48:17, 18). Әҝәр үрәјиндә зәррә гәдәр дә олса, шүбһә варса, ону арадан галдыр. Аллаһын ганунларына мәһәл гојмамағын аҹы нәтиҹәләрини ҝөзүнүн габағына ҝәтир. Бундан әлавә, һәгигәтлә јашајыб зеһнини сағлам дүшүнҹәләрлә — доғру, салеһ, пак, севилмәли, нәҹиб шејләрлә долдурмагла Јеһованын нә гәдәр ҝөзәл олдуғуну дадаҹагсан (Зәбур 34:8; Филиппилиләрә 4:8, 9). Әмин ол ки, буну етдикҹә Аллаһа мәһәббәтин даһа да артаҹаг, Онун севдији шејләри севәҹәк, нифрәт етдији шејләрә нифрәт едәҹәксән. Јусиф дә камил дејилди. Бунунла белә, о, әхлагсызлыгдан гача билмишди. Чүнки илләрлә Јеһованын ону формалашдырмасына јол верир, Аллаһы мәмнун етмәји үрәкдән арзулајырды. Сән дә Јусиф кими ол! (Әшија 64:8).\n26. Нөвбәти фәсилләрдә һансы мүһүм мөвзу мүзакирә едиләҹәк?\n26 Јарадан Аллаһ ҹинсијјәт органларыны әјләнҹә үчүн јох, дүнјаја ушаг ҝәтирмәк вә һәјат јолдашы илә јахынлыгдан һәзз алмаг үчүн јарадыб (Мәсәлләр 5:18). Аллаһын никаһа мүнасибәти нөвбәти ики фәсилдә мүзакирә олунаҹаг.\n^ абз. 4 Ҝөрүнүр, «Сајлар» китабындакы 24 000 адамын сырасына Јеһованын шәхсән ҹәзаландырдығы адамлардан әлавә, һакимләр тәрәфиндән едам олунмуш 1000 нәфәрә јахын халгын бүтүн рәһбәрләри дә дахилдир (Сајлар 25:4, 5).\n^ абз. 7 Натәмизлик вә азғын давраныш ифадәләринин мәнасы Јеһованын Шаһидләри тәрәфиндән дәрҹ олунан «Ҝөзәтчи гүлләси» журналынын 2006-ҹы ил 15 ијул сајынын «Охуҹуларын суаллары» рубрикасында (рус.) мүзакирә олунур.\n^ абз. 9 Бурада истифадә олунан «порнографија» сөзү ҹинси еһтирас ојадан еротик шәкилләрә, еротик мөвзуларда аудио јазыја, јахуд бу мөвзуда телефон васитәсилә апарылан ҹанлы сөһбәтләрә аиддир. Порнографија адамын еротик позада чәкилмиш шәклиндән тутмуш ики вә ја даһа чох инсанын иштиракы илә ҹинси әлагәнин ән ијрәнҹ нөвләрини нүмајиш етдирән сәһнәләр формасында ола биләр.\n^ абз. 9 Мастурбасија мөвзусу «Әлавәләр» бөлмәсинин 218 вә 219-ҹу сәһифәсиндә мүзакирә едилир.\nБУ МҮГӘДДӘС КИТАБ АЈӘЛӘРИ ҮЗӘРИНДӘ ДҮШҮН\n«Еј Јеһованы севәнләр, пислијә нифрәт един» (Зәбур 97:10).\n«Гадына бахыб она гаршы шәһвәтлә аловланан һәр бир адам артыг үрәјиндә онунла зина етмиш олур» (Мәтта 5:28).\n«Әхлагсызлыгла мәшғул олан өз бәдәнинә гаршы ҝүнаһ ишләјир» (1 Коринфлиләрә 6:18).\n«Бәдәнимә ҹәфа вериб ону көлә кими өзүмә табе етдирирәм ки, башгаларына тәблиғ едә-едә өзүм Аллаһын разылығыны итирмәјим» (1 Коринфлиләрә 9:27).\n«Инсан нә әкәрсә, ону да бичәҹәк. Ҝүнаһлы бәдәни үчүн әкән бәдәниндән мәһв бичәҹәк, руһ үчүн әкәнсә руһдан әбәди һәјат бичәҹәк» (Галатијалылара 6:7, 8).\n«Јердәки бәдәнинизин үзвләриндә олан мејилләри — әхлагсызлыға, натәмизлијә, шәһвәтә... мејилләри өлдүрүн» (Колослулара 3:5).\n«Гој һәр кәс өз бәдәнини паклыгла вә шәрәфлә идарә етмәји баҹарсын,.. аҹҝөз шәһвәтин әсири олмасын» (1 Салоникилиләрә 4:4, 5).\nМүгәддәс Китаб әхлагсыз истәкләрә гаршы дурмаг үчүн үч көмәк тәгдим едир..


Q=0	C=0	SS=0	LS=0	PS=0	DC=0	LC=0	SD=0	BS=3	G0=14	G1=8	G2=3	DLID=az_RU	BODY=Исанын дирилмәсиндән Павелин һәбсинәдәк\nИса үч ҝүндән сонра дирилир. Дирилән ҝүн о өз давамчыларына дүз беш дәфә ҝөрүнүр. Иса 40 ҝүн әрзиндә онлара ҝөрүнмәјә давам едир. Сонра шаҝирдләринин ҝөзү өнүндә ҝөјә галхыр. Аллаһ он ҝүндән сонра Исанын Јерусәлимә јығышмыш давамчыларынын үзәринә мүгәддәс руһу төкүр.\nБир гәдәр вахтдан сонра Аллаһын дүшмәнләри һәвариләри һәбсханаја салырлар, амма мәләк онлары һәбсханадан азад едир. Бәзи пис адамлар шаҝирд Стефаны дашгалаг едиб өлдүрүрләр. Исанын, дүшмәнләриндән бирини сечиб өзүнүн хүсуси хидмәтчиси етдији барәдә дә өјрәнәҹәјик. Бу хидмәтчи сонрадан һәвари Павел кими таныныр. Исанын өлүмүндән үч ил јарым кечәндән сонра Аллаһ һәвари Петери јәһуди олмајан Корнелиуса вә онун евиндәкиләрә тәблиғ етмәк үчүн ҝөндәрир.\nБу һадисәдән тәхминән 13 ил сонра Павел илк тәблиғ сәјаһәтинә чыхыр. Икинҹи сәјаһәти заманы Тимотеј она гошулур. Биз, Аллаһа хидмәт етдикләри заман Павелин вә онун әмәкдашларынын башына ҝәлән мараглы һадисәләри охујаҹағыг. Павел Ромада һәбс едилир. Ики илдән сонра ону азадлыға бурахырлар, амма сонра ону јенидән һәбс едирләр вә өлдүрүрләр. ЈЕДДИНҸИ ҺИССӘДӘ 32 иллик тарихи һадисәләрдән данышылыр.\nМәләк сәрдабәнин ағзындакы дашы гыраға јуварлајыр. Кешикчиләр сәрдабәнин ичинә баханда чох тәәҹҹүбләнирләр.\nИса бағлы отаға ҝирир\nНәјә ҝөрә Иса Мәсиһ дирилиб шаҝирдләринин јанына ҝәләндә онлар ону танымыр?\nИса Мәсиһ ҝөјә галхмаздан өнҹә шаҝирдләринә сон тапшырығыны верир.\nНәјә ҝөрә Иса Мәсиһ Пентикост ҝүнү шаҝирдләринин үзәринә мүгәддәс руһ төкүр?\nЈәһуди дин хадимләри һәвариләрин тәблиғ ишинә мане олмаг үчүн онлары һәбс едирләр. Амма Аллаһ бунун чыхыш јолуну билир.\nҜур ишыг вә ҝөјдән ҝәлән сәс Шаулун һәјатыны там дәјишир.\nПетер Корнелиусун јанына ҝәлир\nАллаһ һансыса милләти вә ја халгы о бирисиндән чох истәјир?\nТимотеј евиндән ајрылыб Павеллә бирҝә мөһтәшәм тәблиғ сәһајәтинә чыхыр.\nЕфтик Павелин илк нитги заманы јухуја ҝетсә дә, икинҹи нитги заманы бу баш вермир. Павелин дедији бу ики нитг арасында әсил мөҹүзә баш верир.\nҜәмидәкиләр үмидләрини итирән ан Аллаһдан Павелә хәбәр назил олур вә онларын үмиди јараныр.\nПавел зинданда ола-ола һәвари кими өз ишини неҹә һәјата кечирә биләрди?\nҺиссә 7—Исанын дирилмәсиндән Павелин һәбсинәдәк


Q=17	C=14	SS=8	LS=2	PS=0	DC=0	LC=0	SD=0	BS=1	G0=21	G1=18	G2=11	DLID=az_RU	BODY=Ана дилләриндә Мүгәддәс Китаб — 115-дән чох дилдә\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон ефик зулу инҝилис испан италјан кечуа (Куско) кинјаруанда кореја коса лингала малагаси малај малајалам маҹар полјак португал пәнҹаб румын рус сапотек (Лачигуири) сепеди серб серб (латын) сесуто (Лесото) сетсвана словак словен сотсил суаһили тагалог татар тзелтал тигре тотонак тсонга түрк урду фанте фарс фин франсыз хорват чех чичева јапон јунан ҝүрҹү әрәб\nЈеһованын Шаһидләри «Мүгәддәс Јазыларын Јени Дүнја тәрҹүмәси»ни охумаг истәјәнләрин һамысына верирләр.\nМүхтәлиф Мүгәддәс Китаб ширкәтләри тәрәфиндән милјардларла Мүгәддәс Китаб нүсхәләринин вә чохсајлы тәрҹүмәләрин чап олунмасына бахмајараг, касыбчылыг вә дини ајры-сечкилик уҹбатындан чохлары өз ана дилләриндә Мүгәддәс Китаб әлдә едә билмирләр. Буна ҝөрә дә Јеһованын Шаһидләри 115-дән чох дилдә «Јени Дүнја тәрҹүмәси» бурахырлар.\nБәзи нүмунәләрә нәзәр салаг.\nРуанда. Дөрд ушағы олан Силвестр вә Венанти дејирләр: «Биз чох касыбыг. Аиләмизин һәр бир үзвүнә Мүгәддәс Китаб алмаға ҝүҹүмүз чатмырды. Инди исә һәр биримизин кинјаруанда дилиндә шәхси “Јени Дүнја тәрҹүмәси” вар вә биз Мүгәддәс Китабы бирликдә охујуруг».\nБу өлкәдә јашајан бир англикан кешиши демишди: «Мүгәддәс Китабын бу тәрҹүмәсини баша дүшүрәм. Бу, индијәдәк охудуғум тәрҹүмәләрин ән јахшысыдыр. Јеһованын Шаһидләри, һәгигәтән дә, инсанларын рифаһыны дүшүнүрләр!»\nКонго Демократик Республикасы. Бәзи килсәләр Јеһованын Шаһидләринә өлкәдә ән чох данышылан дилләрдән бири олан лингала дилиндә Мүгәддәс Китаб сатмагдан имтина едирләр.\nТәәҹҹүблү дејил ки, лингала дилиндә «Јени Дүнја тәрҹүмәси» ишыг үзү ҝөрәндән сонра орада јашајан Шаһидләр бу тәрҹүмәни севә-севә охујур вә башгаларына пајлајырлар. Јеһованын Шаһидләринин конгресиндә бу тәрҹүмәнин тәгдим олунмасы бөјүк севинҹлә гаршыланды. Һәтта стадиону мүһафизә едән полисләр белә Мүгәддәс Китаб алмаг үчүн нөвбәјә дајандылар.\nФиҹи. Фиҹи дилиндә Мүгәддәс Китаб олдугҹа баһадыр, бунун уҹбатындан Шаһидләр бир мүддәт инҝилис дилиндә олан «Јени Дүнја тәрҹүмәси»ндән истифадә едирдиләр. Анҹаг 2009-ҹу илдә фиҹилиләрин доғма дилиндә Мүгәддәс Јазыларын јунанҹа һиссәсинин (Инҹил) «Јени Дүнја тәрҹүмәси» ишыг үзү ҝөрдү.\nБу тәрҹүмәнин башадүшүлән олмасы бир кишини о гәдәр һејран етмишди ки, она да бир нүсхә верилмәсини хаһиш етди. Лакин јерли Шаһидләр кишијә дедиләр ки, Мүгәддәс Китабларын нөвбәти партијасы онун шәһәринә ҝәләнә гәдәр ән азы бир ај ҝөзләмәлидир. Амма о ҝөзләмәк истәмәди вә әлиндә артыг китабы олан вә 35 километр узаглыгда јашајан бир Шаһидлә ҝөрүшмәјә разылашды. О деди: «Бу тәрҹүмә адәтән бизим истифадә етдијимиз тәрҹүмәдән олдугҹа јахшыдыр. О, ајдын вә асан башадүшүләндир».\nМалави. Девид адлы бир киши Јеһованын Шаһидләри илә Мүгәддәс Китабы өјрәнмәјә башлајанда јерли Баптист тәшкилатынын үзвләри евинә ҝәлиб вердикләри Мүгәддәс Китабы әлиндән алдылар. Буна ҝөрә дә чичева дилиндә «Јени Дүнја тәрҹүмәси» чыханда онун чохданкы арзусу јеринә јетди.\nМалавидә Мүгәддәс Китаб баһа олдуғу үчүн Девид билмирди нә етсин. Амма она «Јени Дүнја тәрҹүмәси» вериләндә о деди: «Бу Мүгәддәс Китаб көһнә Мүгәддәс Китабымдан јахшыдыр».\n60 ил әввәл Нју-Јорк шәһәриндә кечирилән конгресдә инҝилис дилиндә «Јени Дүнја тәрҹүмәси»нин биринҹи һиссәси ишыг үзү ҝөрәндә мәрузәчи динләјиҹиләри тәшвиг етмишди: «Ону охујун. Арашдырын... Башгаларына да верин». Бу сәбәбдән Јеһованын Шаһидләри 175 милјондан чох «Јени Дүнја тәрҹүмәси» чап едибләр. Үстәлик, сиз Мүгәддәс Китабы тәхминән 50 дилдә онлајн шәклиндә охуја биләрсиниз.\nОнлајн Мүгәддәс Китаб\nНәјә ҝөрә Аллаһын Кәламы илә марагланмаға дәјәр?


Q=11	C=3	SS=3	LS=7	PS=0	DC=0	LC=0	SD=0	BS=0	G0=19	G1=19	G2=12	DLID=az_RU	BODY=Nur-az.com - Илһам Әлијевин јашда бөјүјә һөрмәт анлајышы вә аталара һөрмәтсизлији\nИлһам Әлијевин јашда бөјүјә һөрмәт анлајышы вә аталара һөрмәтсизлији\nПрезидент отағында мәмурлары пенҹәксиз гаршылајан Илһам Әлијев бу дәфә әмәлли башлы халга менталитет дәрси кечиб. Белә ки, ҝәрәк бүтүн халг нә үчүн олмаса да бундан долајы Әлијевә бир өмүр тәшәккүр етсинләр. Ҝәрәк бүтүн мүхалифәт бу ишдән өтрү Әлијевин алтернативсиз олдуғуну гәбул етсинләр. Бу һәрәкәт Азтв екранларында беш-алты ил давамлы шәкилдә ҝөстәрилмәли, ҜӨЗӘҜИРӘН, ТРОЛ гәзетләрдә јазылмалы, һәтта бу һагда филмләр чәкилмәли, маһнылар јазылмалы, ссенариләр гәләмә алынмалы, ҹилд-ҹилд китаблар јазылмалы, ибтидаи синиф шаҝирдләри бу һагда шеирләр охумалы, Новруз бајрамында Коса вә кечәл бу ишин шәрәфинә јумурта тоггушдурмалыдыр. Һәрдән бир дөвләт тәшәббүс ҝөстәрсә мәктәбли ушаглары ҝиҹ-ҝиҹ јерләрә апарыб сәвијјәсиз мүғәнниләрә иҹбари тамаша етдирмәкдәнсә президент апаратына апарыб Илһам Әлијевин бу жестинә шаһид олмаларыны тәмин етмәк лазымдыр.\nБу, ушагларымызын, јәни ҝәләҹәјимизин уғурлу инкишафында мүһүм вә әвәзсиз ролу олаҹагдыр. Бир сөзлә ушагларымыз сағлам тәрбијә алаҹагдыр.\nДемәли, Илһам Әлијев илләрдир унутдуғумуз бир ментал дәјәри бизә хатырладыб. Белә ки, ики нәфәр јени иҹра башчысыны гәбул едәркән Илһам Әлијев онун габағында отурмаг үчүн тәләсән вә јашҹа диҝәриндән кичик олан иҹра башчысына бармағыјла ишарә едиб дејиб ки, сән о бири стулда отур, сән јашҹа балаҹасан.\nДүздүр, амма тәәссүф ки, “бөјүк-кичик јери билән” Илһам Әлијевин илләрдир бөјүмәјән, халгы даим кичик дүшүрән телеканализасијаларында бүтүн ҝүнү јашда бөјүк оланлар тәһгир едилир. Белә ки, һансы вәтәндаш евдә ата-анасынын, ағсаггалынын јанында адам кими отуруб әдәбли-әкранлы бир програм сејр едә билир? Бүтүн ҝүнү ефирдә нурсуз бајрамлар, “шпагат” ачан тәрбијәсиз гадын апарыҹылар, елҝизләр, заурлар, бир-биријлә өпүшән, бир-биријлә тәрбијәсиз сөзләрлә данышан, бир сөзлә үфунәт ији вериб телеканализасија адына лајиг ҝөрүлән инсанларын, екранларын өнүндә һансы кичик өз бөјүјү илә екраны телеканализасијаја чевирәнләрин әнкә бөјүјүнү сөјмәдән телевизора тамаша едә билир?\nБу ефирләрин бириндә президентлијә намизәдлик верән мүхалифәт лидери Ҹәмил Һәсәнли өзүндән јашҹа кичик олан вә башындан ијләнән балыг Һафиз тәрәфиндән тәһгир едилмәдими? Бәс о заман Әлијев балыг Һафизин гулағыны өзүндән бөјүјә “бутулка” атдығы үчүн нијә дартыб узунгулаг гулағы бојда еләмәди? О заманлар јохса Әлијев бөјүк-кичијә һөрмәт етмәнин әдәб-әркан олдуғуну билмирдими?\n“Бөјүк-кичијә һөрмәт едән” Әлијев нә үчүн Хоҹалы абидәси өнүнә әклил гојмаг истәјән вәтәндашларымызаÂ “атасыз” ләгәбијлә танынан ҜӨЗӘҜИРӘН, ТРОЛ Ата Абдуллајев вә полисләрÂ васитәсилә манеәләр јарадылмасына јол верди.\nҜүја Әлијевдә һәр шеј дүз-әмәлли, јерлијериндәдир, бирҹә галыб јашда бөјүк оланын Әлијевә јахын отурмасы. Онданса полисләрә әмр вер јашда бөјүк олан киши-гадынлары митингләрдә сүрүмәсинләр.\nБәли, бүтүн бунларын бир ҹавабы вар, о да Әлијевин өзүнү халга әдәбли ҝөстәрмәси. Халг исә Әлијевләрә даһа инанмыр, һәр дәфә белә ишләр ҝөрдүкҹә даһа чох сөјүлүр, тәһгир едилирләр. Чүнки Әлијев кими бөјүкләрә һеч бир балаҹа һөрмәт етмәк истәмәз. Әлијев үчүнсә һеч дә ҝеҹ дејил, нә гәдәр фүрсәт варкән гачсын. Јохса Мүәммәр Гәззафи кими нәвәси јашлы ушагларын шилләләри алтында “мән сизин бабанызам, белә етмәк сизә һарамдыр” дејә-дејә ҝедәҹәк.\nП.С. Гејд едәк ки, Әлијев “бөјүјә һөрмәт” нормативини тәблиғ етмәк истәди, амма “ағыл јашда дејил, башдадыр” дејән аталара һөрмәтсизлик етди. Чүнки иҹра башчысы, үмумијјәтлә, мәмур, дөвләт ишиндә ағыл јашдан даһа ирәлидир. Әлијев исә бир бармағыјла өзүндән бөјүк аталарын зәһмәтини јерә вурду.


Q=7	C=0	SS=0	LS=7	PS=0	DC=0	LC=0	SD=0	BS=0	G0=10	G1=9	G2=3	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Нидерланд Норвеч Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар га газах гуарани гуахиро гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Боливија) киконго кикујју килуба кинјаруанда кореја коса латыш малагаси маҹар нзема папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фарс фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nҮЗ ГАБЫҒЫНДА: Динләрә етибар етмәк олармы?\nТәсәввүр един ки, ағыр хәстәсиниз вә әмәлијјат олунмалысыныз. Тәбии ки, сизи әмәлијјат едәҹәк ҹәрраһа там етибар етмәк истәјәрдиниз, чүнки һәјатыныз онун әлиндә олаҹаг. Бу һалда јахшы олмаздымы ки, ҹәрраһын индијә гәдәр етдији әмәлијјатларла марагланасыныз?\nЕјнилә дә, дининизи диггәтлә тәһлил етмәјиниз мүдрик һәрәкәт оларды. Әҝәр һансыса динә мәнсубсунузса, маһијјәт етибарилә, руһани һәјатыныз онун әлиндәдир вә сизин ҝәләҹәјиниз бундан асылыдыр.\nАллаһын Кәламында гојулан мејар бизә динә објектив јанашмаға көмәк едир. Орада дејилир: «Һәр ағаҹ ҝәтирдији мејвәсиндән танынар» (Лука 6:44). Сиз мүәјјән бир динә вә ја мәзһәбә нәзәр салдыгда онун ҝәтирдији бәһрәләр һагда нә дејә биләрсиниз? Һәмин динин башчылары пула һәддән артыг өнәм вермирләр ки? Динин үзвләри мүһарибә вә әхлагла бағлы Аллаһын Кәламында гојулан гајда-ганунлара ујғун јашајырлар? Үмумијјәтлә, һансыса дин етибарымыза лајигдирми? Биз сизә нөвбәти мәгаләләри охумағы тәклиф едирик.\n«Һәр ағаҹ ҝәтирдији мејвәсиндән танынар» (Лука 6:44).


Q=14	C=12	SS=2	LS=2	PS=0	DC=0	LC=0	SD=0	BS=4	G0=19	G1=14	G2=8	DLID=az_RU	BODY=Аналарын шәфгәти — AQRA Elmin İnkişafına Dətsək İctimai Birliyi\n“Өвладларынызын сизинлә йахшы давранмалары үчүн, сиз валидейнләринизлә йахшы давранын.” (Һәзрәт Әли (ә) –ын кәламларындан.\nАналар! Бәшәриййәтә лайла чалан аналар! Нә илә гайтармаг олар сизин һаггынызы?\nНеҹә чыхмаг олар ана әзиййәтинин борҹундан? Неҹә гайтармаг олар ана нәвазишләринин әвәзини?\nҺәзрәти Пейғәмбәримиз буйуруб:”Ҹәннәт аналарын айаглары алтындадыр!”\nБу мисалы һәрә бир ҹүр баша дүшүр. Кими дейир ки, ананын айағы дәйән йер ҹәннәтдир. Кими дейир ки, аналарын айағынын алтыны өпүн, ҹәннәт орададыр.\nАмма, һеч ким демир ки, Ананы о гәдәр уҹа тутун ки, онун айағы алтында галыб, ҹәннәти фәтһ едәсиниз. Аналары уҹалыгда ҝөрмәкдән бөйүк шәрәф йохдур. Бизи дүнйайа ҝәтирән, бүтүн әркөйүнлүйүмүзә дөзән, ағры-аҹыларымызы өзүнүнкү билән, чәтин анларымызда синәсини габаға вериб, һәр ҹүр чәтинлийә синә ҝәрән аналара неҹә дәйәр верәк? Онлары һансы сөзлә фәсф едәк? Онлары һансы үлфәтлә әзизләйәк?\nИнсан гәлбинин сәси, гәләмин сөзү бәс етмәз бу бөйүклүйү вәсф етмәйә. Јаранмышын гүдрәти чатмаз Јараданын бу хилгәтини дәйәрләндирмәйә.\nАмма, аналарын һәддән артыг сәмими, меһрибан, фәдакар олмасы бәзән өвлады лагейдләшдирир. Тәдриҹән өвлад дүшүнүр ки, ана онун үчүн һәр шейи едәҹәк, чәтин оланы һәлл едәҹәк, мүшкүл оланы асан едәҹәк вә онун йеринә гәрарлар верәҹәк.\nФәдакарлыг һәр бир ананын һәйат амалыдыр. Һәм өмүр-ҝүн йолдашы, һәм дә өвлады үчүн. Аналарын бу хүсусиййәтинә ади бир вәрдиш кими бахан бәзи өвладлар дүшүнмүр ки, онун ләйагәтдән кәнар һәрәкәтләринә ҝөрә аналар неҹә хәҹаләт чәкир. Өвладын АНА һейсиййәтинә тохунан һәр һәрәкәти, онларын гәлбинә санҹылан ити бир нештәрдир. Аналар өвладларыны лайигли вәтәндаш, ҝөзәл инсан, сәмими дост кими ҝөрмәк истәйир. Амма, өз нәвазишләри илә бәзән өвладларыны учурума апарырлар.\nЈеткинлик йашына чатан оғул вә йа гыз өвладынын гаршысында гул кими дайанмаг, онун бүтүн истәкләрини данышыгсыз йеринә йетирмәк ана мәһәббәти дейил.\nӘҝәр аналар кичик йашларындан ушаглара иман (инам) барәдә мәлумат версәләр, иманын инсан һәйатында нә гәдәр ваҹиб бир амил олдуғуну анлата билсәләр, белә өвладлар ҝәләҹәкдә ҹәмиййәт үчүн лайигли вәтәндашлар ола биләр.\nӘн йүксәк сәвиййәли али мәктәбләри битирән, елмин зирвәләрини фәтһ едән, дәйәрли ихтиралар едән бир алимин иманы (инамы) йохдурса, онун йаратдығы һәр шей ҹәмиййәтә хейир йох, зәрәр ҝәтирәҹәк. Чүнки иманы олмайан инсан шейтана хидмәт едир. Белә алимин кәшфләри фәлакәтләр ҝәтирәр, инсанлығы мәһвә апарар.\nАғылла, иман (инам) бирликдә олса, иманын дәйәри ағылын зийасы илә нурланса, белә алимләрин кәшфиндән дүнйа файдаланар, бәшәриййәт йенилийә доғру инкишаф едәр.\nАналар! Өвладларыныза тәкҹә мәһәббәт йох, һәм дә иман (инам) верин. Иманын нә олдуғу билән, Аллаһы севән өвладлар һеч вахт ата-анайа гаршы әдаләтсиз олмаз, онлары гоҹа йашында көмәксиз гоймаз вә гоҹалар евинә атмазлар.\nБу ҝүн ҹәмиййәтимиздә кифайәт гәдәр алимләр, зийалылар, һагг-әдаләтдән дәм вуран инсанлар вар. Бәс һарадандыр гоҹалар евиндә олан бу саһибсиз ата-аналар? Һаны һәр байрамда һәйәтдә, ағаҹ алтында әйләшиб, ҝөзүнү дәмир дарвазайа зилләйиб:”Бәлкә, бу әзиз байрамда ҝәлдиләр..”-дейә дүшүнән, ағ сачлы, үз-ҝөзү мөһнәтдән гырыш-гырыш олмуш аналарын өвладлары?\nАхы, бу өвладлары доггуз ай бәтниндә ҝәздирән аналар, онлары йары йолда атмады, вахтындан тез тәләф етмәди, өз палтарыны кәсиб онлара либас тикди, өзләри йаваны йейиб, өвладына йағлыны йедиртди. “Ушағым имтаһана ҝедәҹәк”- дейиб, ҝеҹә-ҝүндүз дуа етди. Будурму о аналара верилән гиймәт? Будурму ана шәфгәтинин ҹавабы?\nБир нәфәр Пейғәмбәрин йанына ҝәлиб дейир:”Ей Аллаһын Рәсулу, анам чох гоҹалыб, тез-тез дейинир, бизә раһатлыг вермир. Лап безмишәм, мәнә йол ҝөстәр нә едим?”\nПейғәмбәр буйурур:”Ҝет евә, гарнына ики кәрпыҹ бағла вә сабаһа гәдәр белә ҝәз, ҝеҹә дә онунла йат. Сәһәр ҝәләрсән сәнә әлаҹ едәрәм.”\nКиши белә дә едир. Амма, йатаға узананда йата билмир. Ҝеҹә йарыйа гәдәр, о тәрәф-бу тәрәфә чеврилир, ахырда әлаҹсыз галыб кәрпиҹләри гарнындан ачыр вә раһатҹа йатыр.\nСәһәр Пейғәмбәрин йанына ҝәлиб дейир:”Мән сизин йанынызда үзүгарайам, дедийинизи едә билмәдим.”\nПейғәмбәр буйурур: “Сән бир ҝеҹә гарнынын үстүндә ики кәрпиҹи ҝәздирә билмәдин, амма, ана сәни доггуз ай бәтниндә ҝәздириб, ондан неҹә безирсән?\nҺәмин адам башыны ашағы салыб, хәҹаләт чәкир.\nХошбәхт олмаг үчүн, аналары севиндирин, онлардан мәһәббәти вә үлфәти әсирҝәмәйин. Аналардан алдығыныз шәфгәти онлара гайтармаға чалышын.\nҜүларә Мунис. Шаирә-публисист.\nƏjdər Fərzəlinin «Nuh gəmisi, Gəmiqaya-Qobustan əlifbası» kitabının müzakirəsindən\nSəsi, sözü, düşüncəni çox da, sadə bilməyək\nБахыш сайы: 693


Q=15	C=5	SS=5	LS=5	PS=5	DC=0	LC=0	SD=0	BS=1	G0=13	G1=9	G2=5	DLID=az_RU	BODY=Тиканлы әждаһанын дәриси | Тәкамүл, јохса јарадылыш мөҹүзәси??\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Самоа Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис испан италјан каонде кинјаруанда кирунди кореја коса лингала лози лувале малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга тумбука түрк фин франсыз хорват чех чибемба читонга чичева јапон јоруба јунан ҝүрҹү һилигајнон әрәб\nТиканлы әждаһанын дәриси\nАВСТРАЛИЈАДА јашајан тиканлы әждаһа адлы кәртәнкәлә (Moloch horridus) думандан, рүтубәтдән вә нәм торпагдан сују ҹанына һопдурур. Сонра о, сују ағзына доғру өтүрүр. Неҹә? Ола билсин, бунун сирри кәртәнкәләнин фүсүнкар дәрисиндәдир.\nКәртәнкәләнин дәрисиндәки каналлар капилјарлар васитәсилә дәриалты каналларла бирләшиб. Бунун сајәсиндә су онун ағзынын кәнарларына доғру өтүрүлүр\nМәлумат. Тиканлы әждаһанын дәриси пулҹугларла өртүлүдүр. Бәзи алимләр фикирләшир ки, шеһ дамҹылары пулҹуглардан сәрт дәријә сүзүлүр вә дәринин јарыачыг каналларына төкүлүр. Пулҹугларын арасында јерләшән вә бир-бири илә бирләшән бу каналлар кәртәнкәләнин ағзынын кәнарларына ҝәлиб чыхыр.\nБәс бу кәртәнкәләнин гравитасија гүввәсини позараг сују ајагларына, бәдәнинә вә орадан ағзына өтүрмәси неҹә мүмкүндүр? О, гарныны нәм сәтһә сүртәрәк сују ҹанына неҹә чәкир?\nТәдгигатчылар тиканлы әждаһанын сиррини өјрәндиләр. Кәртәнкәләнин дәрисиндәки каналлар капилјарлар васитәсилә дәриалты каналларла бирләшиб. Бу каналларын гурулушу сајәсиндә капилјар тәзјиги јараныр, јәни гравитасија гүввәсинә зидд олса да, су дар аралара кечир. Кәртәнкәләнин дәриси сүнҝәр кимидир.\nБиомимикри Институтунун президенти Ҹанин Бинјас билдирир ки, биналары рүтубәтли һавадан тәмизләјиб сәринләшдирмәк вә ичмәли су илә тәмин етмәк үчүн мүһәндисләр сују һопдурма технолоҝијасындан јарарлана биләрләр.\nНеҹә фикирләширсиниз? Тиканлы әждаһанын дәрисинин сују һопдурмасы тәкамүлүн нәтиҹәсидир, јохса јарадылыш мөҹүзәси?


Q=4	C=1	SS=1	LS=2	PS=1	DC=1	LC=0	SD=0	BS=2	G0=101	G1=86	G2=45	DLID=az_RU	BODY=Халглар Јеһова һагда өјрәнир | Тәлим\nЈапон халгына ҝөзләнилмәз һәдијјә\nИса Мәсиһ кими тәвазөкар вә шәфгәтли олун\nИса Мәсиһ кими ҹәсарәтли вә бәсирәтли олун\nХидмәтә шөвглү ол\nХалглар Јеһова һагда өјрәнир\nЈеһова Аллаһ мүждәчилик ишини аванд едир\nFROM OUR ARCHIVES «Ән мүһүм вахт»\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Самоа Сејшел креолу Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каонде каталан кечуа (Боливија) кечуа (Куско) кикамба кикујју килуба кинјаруанда кирунди кисонге кореја крио латыш лози лувале луганда лунда малагаси малај малајалам мамбве-лунгу маратһ мајја маҹар михе монгол море ндебеле (Зимбабве) оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тетум (Дили) тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nҜөзәтчи гүлләси (тәлим нәшри) | феврал 2015\n«Проконсул... иман ҝәтирди, чүнки Јеһова һаггында өјрәндикләри ону валеһ етмишди» (ҺӘВ. 13:12).\nҸАВАБ ВЕРӘ БИЛӘРСИНИЗМИ?\nРома сүлһүнүн Исанын шаҝирдләринә һансы хејри олмушду?\nЈолларын раһат олмасы вә јунан дилинин ҝениш јајылмасы илк мәсиһиләрин ишини неҹә асанлашдырмышды?\nЈәһудиләрин сәпәләнмәси вә Рома ганунлары Мәсиһин шаҝирдләринә неҹә көмәк етмишди?\n1-3. Исанын шаҝирдләри мүждәнин «халгларын һамысына» тәблиғ едилмәсиндә һансы чәтинликләрлә үзләшмишдиләр?\nИСА МӘСИҺ шаҝирдләринә тапшырмышды: «Ҝедин вә бүтүн халгларын ичиндә шаҝирд һазырлајын». Бу ишин ҝөрүлмәси сајәсиндә «мүждә халгларын һамысына шәһадәт олсун дејә, бүтүн јер үзүндә тәблиғ [едиләҹәкди]» (Мәт. 24:14; 28:19). Анҹаг бу тапшырыг һеч дә асан дејилди.\n2 Дүздүр, шаҝирдләри һәм Исаны, һәм дә мүждәни севирдиләр. Амма онлар нараһат ола биләрдиләр ки, ҝөрәсән бу тапшырығы неҹә јеринә јетирәҹәкләр. Ахы онларын сајы елә дә чох дејилди. Үстәлик, Аллаһын Оғлу кими бәјан етдикләри Иса өлдүрүлмүшдү. Һабелә, Исанын шаҝирдләринә «савадсыз, садә адам»лар кими бахырдылар (Һәв. 4:13). Буна бахмајараг, онлар гәдим адәт-әнәнәләри јахшы билән нүфузлу дин хадимләринин тәлимләринә зидд олан хәбәри тәблиғ етмәли идиләр. Бу шаҝирдләри өз вәтәнләриндә саја салмырдылар. Үстәлик, әзәмәтли Рома империјасында онларын мәнсуб олдуғу Исраил халгы елә дә бөјүк әһәмијјәт кәсб етмирди.\n3 Бундан әлавә, Иса Мәсиһ шаҝирдләрини хәбәрдар етмишди ки, онлар нифрәтлә гаршыланаҹаг, тәгиб олунаҹаг вә бәзиләри һәтта гәтлә јетириләҹәкләр (Лука 21:16, 17). Онлар хәјанәтлә, јаланчы пејғәмбәрләрлә вә артан ганунсузлугла үзләшәҹәкдиләр (Мәт. 24:10—12). Лап туталым, онларын чатдырдығы хәбәр һәр јердә јахшы гәбул олунду, бәс бу хәбәр јерин уҹгарларынадәк неҹә ҝедиб чыхаҹагды? (Һәв. 1:8). Бу чәтинликләр шаҝирдләрин ҝөзүнү горхуда биләрди.\n4. Биринҹи әсрдәки шаҝирдләр тәблиғ ишиндә нә дәрәҹәдә мүвәффәгијјәтли идиләр?\n4 Нә гәдәр нараһат олсалар да, шаҝирдләр бүтүн диггәтләрини мүждәнин тәблиғинә јөнәлтмишдиләр вә бу иши нәинки Јерусәлимдә вә Сәмәријјәдә, һәтта о вахтлар мәлум олан дүнјанын һәр јериндә ҝөрүрдүләр. Чәтинликләрлә үзләшмәләринә бахмајараг, 30 ил әрзиндә мүждә «сәма алтында јашајанларын һамысына» тәблиғ едилмиш вә бүтүн дүнјада јајылыб бар ҝәтирмишди (Кол. 1:6, 23). Мисал үчүн, адиҹә һәвари Булусун Кипр адасында етдији тәблиғә вә ҝөстәрдији мөҹүзәјә ҝөрә Рома проконсулу Серҝи Паулус «иман ҝәтирди, чүнки Јеһова һаггында өјрәндикләри ону валеһ етмишди». (Һәвариләрин ишләри 13:6—12 ајәләрини охујун.)\n5. а) Иса шаҝирдләрини нәјә архајын етмишди? б) Биринҹи әсрдәки шәраити нәзәрә алараг бәзиләри һансы гәнаәтә ҝәлмишләр?\n5 Исанын шаҝирдләри билирдиләр ки, тәблиғ ишини өз ҝүҹләри сајәсиндә едә билмәзләр. Иса демишди ки, өзү онларла олаҹаг вә мүгәддәс руһ онлара көмәк едәҹәк (Мәт. 28:20). Үмуми ҝөтүрдүкдә, Падшаһлыг һагда мүждәнин тәблиғи үчүн һәмин дөврдә дүнјада әлверишли вәзијјәт мөвҹуд иди. Бир китабда дејилир: «Еһтимал ки, дүнја тарихиндә илкин килсәнин гәбул едилмәси үчүн биринҹи әсрдән јахшы вахт ола билмәзди... Артыг икинҹи әсрдә мәсиһиләр иддиа едирдиләр ки, дүнја мәсиһилијин ҝәлишинә Аллаһын һөкмү илә һазырланмышды» («Evangelism in the Early Church»).\n6. Бу вә нөвбәти мәгаләдә нәји арашдыраҹағыг?\n6 Тәблиғ ишинин вүсәт алмасы үчүн Аллаһын биринҹи әсрдә вәзијјәтә нә дәрәҹәдә мүдахилә етмәси һагда Мүгәддәс Китабда һеч нә дејилмир. Лакин бир шеј јәгиндир: Јеһова истәјирди ки, мүждә тәблиғ едилсин, Шејтан исә әксинә. Бу мәгаләдә биз тәблиғ иши үчүн биринҹи әсрин башга дөврләрдән нәјә ҝөрә әлверишли олдуғуну нәзәрдән кечирәҹәјик. Нөвбәти мәгаләдә исә, арашдыраҹағыг ки, нәјә ҝөрә индики дөврдә вәзијјәт мүждәнин јерин уҹгарларынадәк чатдырылмасы үчүн әлверишлидир.\n7. Рома сүлһү нәдир вә онун сәҹијјәви ҹәһәти нәдән ибарәтдир?\n7 Биринҹи әсрдәки Рома дүнјасы мүәјјән мәнада мәсиһиләрин хејринә иди. Мәсәлән, Рома тарихиндә һәмин дөвр Рома сүлһү («Pax Romana») кими таныныр. Бөјүк Рома империјасынын һәр јериндә сабитлик һөкм сүрүрдү. Дүздүр, Исанын дедији кими, вахташыры мүһарибәләр олурду (Мәт. 24:6). Мисал үчүн, Рома ордусу ерамызын 70-ҹи илиндә Јерусәлими јерлә јексан етмишди, империјанын сәрһәдләриндә тоггушмалар баш верирди. Лакин Исанын дөврүндән башлајараг 200 ил әрзиндә Аралыг дәнизи өлкәләриндә нисби сакитлик һөкм сүрүрдү. Бир китабда дејилир: «Бәшәр тарихиндә һәлә һеч вахт бу гәдәр мүддәт әрзиндә динҹлик олмамышды. Бундан сонра да һеч вахт бу гәдәр милләт арасында белә давамлы әмин-аманлыг олмады».\n8. Ромада һөкм сүрән әмин-аманлығын илк мәсиһиләрә фајдасы нә иди?\n8 Үчүнҹү әсрдә јашамыш илаһијјатчы Ориҝен бу һагда демишди: «Һәмин вахт дөвләтләр чох олсајды, бу, Исанын тәлиминин бүтүн дүнјада јајылмасына әнҝәл оларды... Чүнки һәр јердә кишиләр һәрби хидмәтә вә вәтәнләринин мүдафиәсиндә дурмаға мәҹбур едиләрди... Иса ҝәлмәздән әввәл дүнјада вәзијјәт дәјишмәсәјди вә нисбәтән мүлајим аб-һава һөкм сүрмәсәјди, сүлһү тәблиғ едән вә дүшмәндән интигам алмаға белә изин вермәјән бу тәлим неҹә јајыла биләрди?» Сөз јох ки, Рома дүнјасында Падшаһлығын мүждәчиләри тәгиб олунурдулар. Буна бахмајараг, онлар сүлһпәрвәр ола билирдиләр вә һәмин вахт һөкм сүрән нисби әмин-аманлыг онларын хејринә хидмәт едирди. (Ромалылара 12:18—21 ајәләрини охујун.)\n9, 10. Мәсиһиләр үчүн Рома империјасында сәјаһәт етмәк нәјә ҝөрә раһат иди?\n9 Рома јоллары мәсиһиләрин ишини асанлашдырырды. Өз тәбәәләрини нәзарәтдә сахламаг үчүн Рома империјасынын јахшы тәлим алмыш ҝүҹлү ордусу вар иди. Гошунун ҹәлд ирәлиләмәси үчүн јоллар јахшы олмалы иди. Јол салмагда исә ромалылар маһир идиләр. Рома мүһәндисләри, демәк олар ки, бүтүн әјаләтләри бир-бири илә бирләшдирән вә узунлуғу үмумиликдә 80 000 километрдән чох олан јоллар салмышдылар. Бу јоллар мешәләрдән, сәһраларда вә дағлардан кечирди.\n10 Јол системиндән башга Ромада ҝәмичилијә јарарлы тәхминән 27 000 километр узунлуғунда чајлар вә каналлар вар иди. Рома ҝәмиләри јүзләрлә лиманы бирләшдирән тәгрибән 900 дәниз јолу илә үзүрдү. Буна ҝөрә дә мәсиһиләр Рома империјасынын һәр јеринә ҝедә билирдиләр. Чәтинликләр олса да, һәвари Булус вә диҝәрләри паспортсуз, визасыз бүтүн империја дахилиндә сәјаһәт едә билирдиләр. Бурада нә миграсија хидмәти, нә дә ҝөмрүк јохламасы вар иди. Гулдурлар ҹәзаланмагдан горхдуглары үчүн Рома јоллары нисбәтән тәһлүкәсиз иди. Дәнизлә сәјаһәт дә горхулу дејилди. Чүнки Рома донанмасы дәниз јолларында гулдурларын олмасына имкан вермирди. Булус дәфәләрлә ҝәми гәзасына уғраса да, дәниздә тәһлүкәләрлә үзләшсә дә, Мүгәддәс Китабда онун сәјаһәтләри заманы дәниз гулдурлары илә гаршылашмасы барәдә һеч нә дејилмир (2 Кор. 11:25, 26).\n11. Нәјә ҝөрә шаҝирдләр јунан дилиндән истифадә едирдиләр?\n11 Којнé, јәни јунан дилинин ҝүндәлик данышыгда истифадә олунан формасы мәсиһи јығынҹагларынын бир-бири илә тәмасда вә вәһдәтдә олмасына көмәк едирди. Бөјүк Исҝәндәрин истилаларындан сонра јунан дили үмумишләк дилә чеврилмишди. Беләҹә, Аллаһын хидмәтчиләри һәр халгдан олан инсанларла үнсијјәт гура билирди вә бу, хош хәбәрин јајылмасына көмәк едирди. Бундан әлавә, Мисирдә јашајан јәһудиләр Ибраниҹә Мүгәддәс Јазылары јунан дилинә тәрҹүмә етмишдиләр. Халг Септуаҝинта адланан бу тәрҹүмә илә таныш иди вә Мәсиһин илк давамчылары бу тәрҹүмәдән сәрбәст шәкилдә ситатлар ҝәтирирдиләр. Мәсиһиләр үчүн јунан дили јазы бахымындан да әлверишли иди. Бу дилин сөз еһтијаты ҝениш иди вә руһани мөвзулары бу дилдә раһат изаһ етмәк олурду.\n12. а) Кодекс нәдир вә нәјә ҝөрә о, тумардан раһат иди? б) Мәсиһиләр кодексдән ҝениш шәкилдә нә вахтдан истифадә етмәјә башламышдылар?\n12 Бәс мәсиһиләр Мүгәддәс Јазылардан хидмәтдә неҹә истифадә едирдиләр? Тумарлардан истифадә етмәк чәтин иди, ону ачыб-бүкмәк лазым ҝәлирди, үстәлик, чох вахт пергаментин јалныз бир үзүндә јазы јазылырды. Тәкҹә «Мәттанын Мүждәси» бүтөв бир тумары тутурду. Сонра китабын илкин формасы олан кодекс мејдана чыхды. Кодекс бир-биринә тикилмиш вәрәгләр топлусу иди. Кодекси вәрәгләмәк вә Мүгәддәс Јазылардан лазым олан парчаны асанлыгла тапмаг олурду. Мәсиһиләрин кодексдән нә вахтдан истифадә етдикләри дәгиг мәлум олмаса да, бир елми ишдә дејилир: «Икинҹи әсрдә мәсиһиләр кодексдән чох ҝениш истифадә едирдиләр. Бурадан белә гәнаәтә ҝәлирик ки, артыг ерамызын 100-ҹү илиндән әввәл онлар кодекслә таныш идиләр».\n13, 14. а) Булус Рома вәтәндашы олмасындан неҹә истифадә етмишди? б) Мәсиһиләр Рома ганунларынын хејрини нәдә ҝөрүрдүләр?\n13 Рома ганунлары бүтүн империјада гүввәдә иди вә Рома вәтәндашлары бөјүк һүгуг вә имтијазлара малик идиләр. Булус Рома вәтәндашы олмасындан дәфәләрлә истифадә етмишди. Јерусәлимдә ону гамчыламаг истәјәндә о, Рома јүзбашысындан сорушмушду: «Рома вәтәндашыны мәһкәмәсиз-филансыз гамчыламаг нә дәрәҹәдә ганунидир?» Әлбәттә, гануни дејилди. Булус доғуландан Рома вәтәндашы олдуғуну билдирәндә «ону ишҝәнҹә илә сорғу-суала тутмаг истәјән адамлар дәрһал ондан әл чәкдиләр. Сәркәрдә Булусун Рома вәтәндашы олдуғуну өјрәнәндә ону буховладығы үчүн бәрк горхуја дүшдү» (Һәв. 22:25—29).\n14 Рома ганунлары вә Булусун Рома вәтәндашы олмасы сајәсиндә Филиппидә онунла еһтијатла даврандылар (Һәв. 16:35—40). Ефесдә шәһәр катиби гәзәбли издиһамы сакитләшдирәндән сонра Романын мәһкәмә системинә истинад етмишди (Һәв. 19:35—41). Булусун Гејсәријјәдә Сезарын мәһкәмәсини тәләб етмәси онун Сезарын өнүндә иманыны мүдафиә етмәсинә имкан јаратды (Һәв. 25:8—12). Беләликлә, Рома ганунлары сајәсиндә мүждәнин мүдафиәси вә гануни танынмасы мүмкүн олмушду (Филип. 1:7).\n15. Биринҹи әсрдә јәһуди иҹмалары нә дәрәҹәдә ҝениш јајылмышды?\n15 Јәһуди иҹмаларынын бүтүн Рома империјасына сәпәләнмәси мүждәчилик ишини мүәјјән мәнада јүнҝүлләшдирмишди. Әсрләр өнҹә ашшурлулар, сонралар исә бабиллиләр јәһудиләри өз вәтәнләриндән сүрҝүн етмишдиләр. Артыг ерамыздан әввәл бешинҹи әсрдә Фарс империјасынын 127 әјаләтиндә јәһуди иҹмалары вар иди (Әст. 9:30). Иса јердә јашајаркән Мисирдә вә Шимали Африканын башга јерләриндә, һәмчинин Јунаныстанда, Кичик Асијада вә Месопотамијада јәһуди иҹмалары мөвҹуд иди. Һесабламалара ҝөрә 60 000 000 әһалиси олан Рома империјасында һәр он дөрд нәфәрдән бири јәһуди иди. Јәһудиләр һарада јашасалар да, өз динләриндә галырдылар (Мәт. 23:15).\n16, 17. а) Јәһудиләрин сәпәләнмәсинин гејри-јәһудиләрә һансы хејри дәјди? б) Мәсиһиләр ибадәтлә бағлы јәһудиләрдән нәји ҝөтүрмүшдүләр?\n16 Јәһудиләр һәр тәрәфә сәпәләндикләриндән Төврат бир чох гејри-јәһудиләрә таныш иди. Гејри-јәһудиләр билирдиләр ки, јалныз бир Аллаһ вар вә Она хидмәт едәнләр јүксәк давраныш вә әхлаг нормаларына риајәт етмәлидирләр. Бундан әлавә, Төвратда Мәсиһлә бағлы чохлу пејғәмбәрликләр вар иди (Лука 24:44). Һәм јәһудиләр, һәм дә мәсиһиләр Төврата Аллаһын Кәламы кими бахырдылар. Бунун сајәсиндә һәвари Булус да Аллаһы ахтаран инсанларла үмуми мөвзулар әсасында сөһбәт едә билирди. Одур ки, Булус адәти үзрә синагога ҝедиб орада јәһудиләрлә Мүгәддәс Јазылар әсасында сөһбәт апарырды. (Һәвариләрин ишләри 17:1, 2 ајәләрини охујун.)\n17 Јәһудиләрин өзүнәхас ибадәт тәрзи вар иди. Онлар мүнтәзәм олараг синагогда, јахуд ачыг һавада јығышыб һәмд маһнылары охујур, дуа едир вә Мүгәддәс Јазылары мүзакирә едирдиләр. Бу ҝүн мәсиһи јығынҹаглары да буна бәнзәр шәкилдә кечирилир.\n18, 19. а) Биринҹи әсрдәки вәзијјәтин сајәсиндә нә мүмкүн олду? б) Бу мәгаләдә сиз Јеһованы даһа һансы јөндән таныдыныз?\n18 Беләликлә, јухарыда садаладығымыз бу амилләр мүждәнин мүвәффәгијјәтлә тәблиғ олунмасында өз ролуну ојнады. Рома сүлһү, раһат јоллар, үмуми дил, Рома ганунлары вә јәһудиләрин сәпәләнмәси Исанын шаҝирдләринә Аллаһдан алдыглары тапшырығы јеринә јетирмәјә көмәк етди.\n19 Исанын дөврүндән дөрд әср өнҹә јунан философу Платон өз бәдии персонажларындан биринин дили илә демишди: «Бизим үчүн Каинатын јараданыны вә атасыны тапмаг мүшкүл мәсәлә оларды. Һәтта биз ону тапсајдыг да, һәр кәсә онун барәсиндә данышмаг мүмкүн олмазды». Анҹаг Иса Мәсиһ демишди: «Инсан үчүн мүмкүн олмајан шеј Аллаһ үчүн мүмкүндүр» (Лука 18:27). Каинатын Јараданы инсанларын Ону тапмасыны вә Ону танымасыны истәјир. Үстәлик, Иса Мәсиһ давамчыларына демишди: «Бүтүн халгларын ичиндә шаҝирд һазырлајын» (Мәт. 28:19). Јеһова Аллаһын көмәји илә бу тапшырығы јеринә јетирмәк мүмкүндүр. Нөвбәти мәгаләдә бу ишин мүасир дөврдә неҹә јеринә јетирилдијини арашдыраҹағыг.\nҜӨЗӘТЧИ ГҮЛЛӘСИ (ТӘЛИМ НӘШРИ) феврал 2015


Q=8	C=0	SS=0	LS=8	PS=0	DC=0	LC=0	SD=0	BS=1	G0=29	G1=28	G2=23	DLID=az_RU	BODY=Nur-az.com - Александр Дугин: Ислам Ингилабы ишығын зүлмәтә, хејирин шәрә гәләбәсидир\n17 Зилһиҹҹә 1442\n6 Мордад 1400\nАлександр Дугин: Ислам Ингилабы ишығын зүлмәтә, хејирин шәрә гәләбәсидир\nБу дијар мәнәвијјатын Гәрбин тәрәфдары олуб, маддијјат структурларыны өзүндә сахлајан бир һакимијјәт үзәриндә гәләбә чалан јеҝанә өлкәдир\nПрофессор Дугин: Әҝәр ингилабынызын идеоложи әсасларынын кешијиндә дајансаныз, нәһајәт, гәләбәјә чатаҹаг вә ардынҹа ҝөзләдијиниз һәзрәт Меһдинин (ә) зүһуру да, јетишәҹәк!\nИран Ислам Ингилабынын илдөнүмү әрәфәләриндә Иранда сәфәрдә олан бөјүк рус мүтәфәккири, “Аврасија Һәрәкаты”нын лидери ҹәнаб Александр Дугин реҝионда баш верән һадисәләр, о ҹүмләдән, Иранын ролу һагда фикирләрини белә бөлүшүб:\n“...Әрәбистан вә Түркијәнин Суријаја һәрби мүдахиләси Русија илә мүһарибәјә ҝириш еланыдыр вә бунунла да, һәр ики өлкә илә әлагәләримиз гәти сурәтдә позулаҹаг. Һал-һазырда бу өлкәләрин дахилдә о гәдәр мүхалифләри вардыр ки, јарана биләҹәк гаршыдурма заманы Русија кими бөјүк гүдрәтли дөвләтин вә о ҹүмләдән, тәшкил етдији блокун гаршысында давам ҝәтирә билмәјәҹәк. Мәним фикримҹә, онларын Суријаја һәрби мүдахилә еһтималы чох аздыр вә баш вердији тәгдирдә билафасилә Али-Сәуд һакимијјәти вә Әрдоғанын дөвләти сүгут едәҹәк. Әлбәттә, бүтүн бунлар биз Русијанын вә мүттәфигләри олан Иран, Ираг вә Мүгавимәтин мәнтәгәдә мөвгејиндән асылыдыр. Һәр һалда онларын һәр икиси дахилдән дағылаҹаг вә һадисәләрдә һансыса бир мүвәффәгијјәтинә ҝүман верилмир. Биз нүвә, о ҹүмләдән, јүксәк сәвијјәли мүасир һәрби технолоҝија вә силаһлара саһибик вә белә бир шәраитдә онларын һәр һансы аддымы интиһардан башга бир шеј олмајаҹаг. Мән елә фикирләширәм ки, онлар тәрәфиндән белә тәһдидләр сырф психоложи характер дашыјыр. Һәр һалда Суријада мүттәфигләримиз арасындакы вәһдәт бөјүк әһәмијјәт дашыјыр вә бу өзү истәнилән мүвәффәгијјәти тәмин едәҹәк.\nҺазырда вәзијјәт еләдир ки, Русија Суријаја олан һимајәсиндән әл ҝөтүрә билмәз вә Путинин апардығы сијасәт үзрә һадисәләрин нәтиҹәси јалныз гәләбә илә баша чатмалыдыр. Одур ки, бу ики өлкә һәләлик өз ҹызығындан чыхмасалар јахшыдыр вә бу онларын өз хејринәдир. Русија Суријада гәләбә чалдығы тәгдирдә онлара, бир нөв, психоложи зәрбә дәјсә дә, елә дә, бөјүк зијан сајылмајаҹаг. Амма Русија мәнтәгәни тәрк етдији сурәтдә исә Суријанын әрази бүтөвлүјү ҹидди тәһлүкә илә гаршылаша биләр ки, Русија гәтијјән буна имкан вермәк истәмир.\nҺал-һазырда Аврасијанын мүстәгиллији дүнјанын биргүтблү олмағына гаршыдыр вә бу өзү дүнјада гүдрәтләрин мүвазинәти вә стабиллијинә шәраит јарадыр. Одур ки, Аврасијада јерләшән бејнәлхалг гүдрәтә малик Русија кими бир дөвләт өз мөвгејини лазымынҹа ифа етмәли, Русија илә Гәрби ики гүтбә ајыран һәдди позмалы вә дүнја сәвијјәсиндә Чин, Иран, Һиндистан вә һәтта латын Америкасы вә диҝәр өлкәләрин бу просесдә ролуна имкан јаратмалыдыр. Аврасија консепсијасы әсасында реҝионда нечә башлыҹа рола малик Русија вә Иран кими өлкәләр өз мүстәгилликләрини горумагла бәрабәр дүнјанын нечә гүтблү инкишафы уғрунда әмәкдашлыг ҝөстәрмәлидирләр. Одур ки, Русија дүнјада либерализм сијасәти јеридән Американын истила вә һеҝемончулуғу илә мүхалифдир вә буну биз Путинин Аврасијанын мүстәгиллији уғрунда апардығы сијасәтиндә мүшаһидә едирик. Бурада – Аврасијанын мүстәгиллији вә дүнјанын нечә гүтблү инкишафы просесиндә Иранла Русијанын Орта Асија, Хәзәр Бөлҝәси, Гафгаз, Гәрби Асија вә Шимали Африкаја даир стратежи мөвгеји үст-үстә дүшүр. Буну биз һәр ики өлкәнин Суријада Гәрб вә Американын мәнафејини ҝүдән груплар гаршысында јекдил мөвгејиндә ајдын ҝөрүрүк. Мәдәни-мәзһәби тәфәккүр бахымындан ортодоксаллыгла шиәлик арасында дини тәфавүтә рәғмән, тәфәккүр тәрзи вә мәнәвијјатҹа бир-биринә јахын олуб, мүәјјән вәһдәт тәшкил етдији сурәтдә биз мәсиһиләр үчүн Гәрбдәки мөвҹуд вәзијјәт мәнәвијјатҹа шиәликдән гат-гат узагдыр. Нәтиҹә етибарилә әҝәр Русија вә Иран реҝионда вә бејнәлхалг аләмдә ҝедән просесләри там ајдынлығы илә изләјә билсәләр, бүтүн өлкәләрин әрази бүтөвлүјү, мүстәгиллији вә азадлығы илә нәтиҹәләнәҹәк. Буну биз дүшмәнләримизин гәсдини мүлаһизә едәндә дә, мүштәрәк вә јекдил мәнафе, мәгсәд вә дәјәрләрә малик олдуғумузу ҝөрүрүк. Чүнки һәр ики өлкәнин идеолоҝијасында маддијјатдан чох мәнәвијјата үстүнлүк верилир.\nАмма Иран Ислам Ингилабына ҝәлдикдә исә һәгигәтдә мән һәмишә бөјүк Имам Хомејнини (рәһ.) вә бу ингилабы алгышлајанлардан олмушам. Чүнки бу дијар мәнәвијјатын Гәрбин тәрәфдары олуб, маддијјат структурларыны өзүндә сахлајан бир һакимијјәт үзәриндә гәләбә чалан јеҝанә өлкәдир. Мән һәмишә буну “тарихи мөҹүзә” вә руһун маддәјә гәләбәси адландырмышам. Одур ки, бу халга ән јахшы уғурлары арзулајырам. Мән мөтәгидәм ки, әҝәр сиз мөвгејиниздә мөһкәм дајаныб, ингилабынызын идеоложи әсасларынын кешијиндә дурсаныз, нәһајәт, гәләбәјә чатаҹаг вә ардынҹа ҝөзләдијиниз дүнја мигјаслы әдаләтли һакимијјәтин – һәзрәт Меһдинин (ә) зүһуру да, јетишәҹәк! Иран Ислам Ингилабынын дүнја сәвијјәли әһәмијјәтини данмаг олмаз вә бу өлкә онун мәгсәдләрини бүтүн дүнјаја јајмалыдыр. Бу ингилаб сырф шиәләрә хас бир өлкә дахилиндә баш вермиш һадисә дејил вә ҝәрәк онун дүнја мигјаслы әһәмијјәти бејнәлхалг сәвијјәдә арашдырылыб, ачыглансын. Бу ингилаб ишығын зүлмәтә, хејирин шәрә гәләбәсидир вә бу бир мәдәни ојанышдыр. Елә Гум шәһәриндә мәнә дин алимләриндән бири бу ингилабын мәдәни ојаныш олдуғуну вә бу ојанышын биз иранлыларла диҝәр халглар арасында һеч бир тәфавүт олмадығыны билдирмишди. Тәбии олараг һамы ҝөзәл дүнја вә һәјатын арзусундадыр вә буна исә халглар тәрәфиндән мүхтәлиф бахышлар вардыр. Әҝәр сиз бүтүн дүнја сәвијјәсиндә Иран Ислам Ингилабынын дәрин маһијјәтини характеризә едә билсәниз, биз һамымыз бирҝә гәләбәјә наил олаҹағыг…”


Q=13	C=4	SS=0	LS=4	PS=9	DC=0	LC=0	SD=0	BS=1	G0=18	G1=11	G2=6	DLID=az_RU	BODY=Нәғмәләр нәғмәси 4 | Онлајн Мүгәддәс Китаб | Јени дүнја тәрҹүмәси\nНәғмәләр нәғмәси 4:1—16\n«Еј севҝилим, нә ҝөзәлсән!» (1)\n«Гәлбими әсир алмысан, еј нишанлым» (9)\n4 «Еј севҝилим, нә ҝөзәлсән! Нә ҝөзәлсән! Өрпәк алтда ҝөзләрин ҝөјәрчин ҝөзләридир. Зүлфүн Ҝилад дағларындан енәнКечи сүрүсүнә бәнзәр.+ 2 Дишләрин јениҹә гырхылмыш,Јујунуб ағармыш гојун сүрүсүнә бәнзәр.Һамысы әкиз балалы,Һеч бири баласыны итирмәјиб. 3 Ләбләрин ал-гырмызы ипә бәнзәр,Дилин шипшириндир. Өрпәк алтда јанагларын,Санки, нар дилимидир. 4 Бојнун+ чин-чин дашдан тикилмиш,Давуд гүлләси кимидир.+Үстүндән минләрлә галхан,Иҝидләрин ҝирдә галханлары асылмыш о гүлләдир.+ 5 Дөшләрин занбаглар арасында отлајанБир ҹүт марал баласы,Әкиз ҹејран баласыдыр».+ 6 «Ахшам сәрини дүшмәмиш, көлҝәләр итмәмишДурум мүрр дағына чыхым,Күндүр тәпәсинә галхым».+ 7 «Башдан ајаға ҝөзәлсән,+Ејибсизсән, ај севҝилим. 8 Еј нишанлым, ҝәл бирҝә енәк Ливандан,Ҝәл, гоша енәк Ливандан.+ Ен Амана зирвәсиндән,Сәнир, Һәрмун зирвәсиндән.+Асланлар јувасындан, бәбирләр дағындан ен. 9 Гәлбими әсир алмысан,+ еј баҹым, еј нишанлым.Гәлбими әсир алмысан бирҹә бахышынла,Бојунбағынын бир мунҹуғујла. 10 Нәвазишләрин нә инҹәдир,+ еј баҹым, еј нишанлым, Нәвазишләрин шәрабдан шириндир,+Әтиринин гохусу һәр бир әдвадан хошдур!+ 11 Еј нишанлым, ләбләриндән шаны балы сүзүлүр,+ Дилинин алтында бал вар, сүд вар.+Либасындан Ливанын әтри ҝәлир. 12 Мәним баҹым, нишанлым гыфыллы бағ кимидир,Гыфыллы бағ, мөһүрлү булаг кимидир. 13 Фиданларын* нар бағыдыр*,Ҝөзәл-ҝөзәл мејвәләр, хынаҝүлү, нард битән бағдыр. 14 Ичиндә нард+, зәфәран, әтирли гамыш+, дарчын+,Һәр нөв күндүр ағаҹы, мүрр вә әзвај+ вардыр,Һәр ҹүр әтријјат+ вардыр. 15 Сән бағ чешмәсисән, саф сулу гујусан,Ливандан ахан чајларсан.+ 16 Ојан, еј гузеј меһи,Дур ҝәл, еј ҝүнеј меһи. Бағымда хәфифҹә әс, Гој әтир бүрүсүн бағымы». «Гој мәһбубум өз бағына ҝирсин,Ҝөзәл-ҝөзәл мејвәләрдән дадсын».\n^ Диҝәр вариант: дәрин.\n^ Һәрфән: нар ҹәннәтидир.\nНәғмәләр нәғмәси 4


Q=12	C=5	SS=0	LS=5	PS=2	DC=2	LC=0	SD=0	BS=1	G0=30	G1=11	G2=4	DLID=az_RU	BODY=Муса, он әмр вә гызыл дана | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Еквадор жест дили Индонезија Исвеч Италија жест дили Кирибати Колумбија жест дили Конго Литва Македонија Мексика жест дили Мјанма Ниас Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск батак (каро) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын рус санго сапотек (Лачигуири) свати себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк умбунду уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб өзбәк\nИсраиллиләр сөзләринин үстүндә дурмурлар\nЈеһова Муса пејғәмбәрә дејир: «Даға, јаныма галх. Мән даш лөвһәләрә ганунларымы јазыб, сәнә верәҹәјәм». Муса даға галхыр вә 40 ҝүн, 40 ҝеҹә орада галыр. Муса орада оланда Јеһова ики даш лөвһәјә он әмр јазыб она верир.\nБир мүддәт сонра исраиллиләр дүшүнүрләр ки, Муса онлары атыб гачыб. Онлар Һаруна дејирләр: «Истәјирик башчымыз олсун. Бизә аллаһ дүзәлт!» Һарун дејир: «Гызылларымызы мәнә ҝәтирин». О, гызыллары әридиб, дана формасында бүт дүзәлдир. Халг дејир: «Бизи Мисирдән чыхаран Аллаһ бу данадыр!» Онлар гызыл данаја сәҹдә едиб, онун үчүн шәнлик кечирирләр. Исраиллиләр дүз едирләр? Хејр, чүнки онлар јалныз Јеһоваја ибадәт едәҹәкләринә сөз вермишдиләр. Амма белә етмәклә онлар сөзләринин үстүндә дурмурлар.\nЈеһова онларын бу һәрәкәтини ҝөрүб, Муса пејғәмбәрә дејир: «Ашағы дүш. Онлар сөзүмдән чыхыб сахта аллаһа ибадәт едирләр». Муса ики даш лөвһәни дә ҝөтүрүб ҹәлд дағдан енир.\nМуса дүшәрҝәјә јахынлашанда халгын нәғмә охудуғуну ешидир. Сонра онларын рәгс едиб, данаја баш әјдикләрини ҝөрүр. Муса чох гәзәбләнир. О, лөвһәләри јерә чырпыр. Лөвһәләр парча-парча олур. Муса тез бүтү мәһв едир. Сонра Һарундан сорушур: «Бу ҹамаат сәнә нә едиб ки, онлары белә бөјүк ҝүнаһа сүрүкләдин?» Һарун ҹаваб верир: «Әсәбиләшмә. Сән бу халгы таныјырсан. Онлар аллаһ истәјирдиләр, мән дә гызылы ода атдым вә оддан бу дана чыхды». Һарун дүз һәрәкәт етмир. Муса тәзәдән даға галхыр вә Јеһоваја јалварыр ки, халгын ҝүнаһыны бағышласын.\nЈеһова Она итаәт едәнләри бағышлајыр. Ҝөрүрсән, исраиллиләрин Муса пејғәмбәрин сөзүндән чыхмамалары нә гәдәр ваҹиб иди?\n«Аллаһа нәзир дејәндә јеринә јетирмәјә јубанма, чүнки Онун ағылсызлардан хошу ҝәлмир. Нәзирини јеринә јетир» (Ваиз 5:4)\nСуаллар: Муса јанларында олмајанда исраиллиләр нә едирләр? Муса халгын јанына гајыданда нә едир?\nЧыхыш 24:12—18; 32:1—30\nИсраиллиләр бүт дүзәлдирләр\nШәкилләр арасындакы фәргләри тап вә дүзҝүн шәкли рәнҝлә.


Q=4	C=0	SS=0	LS=4	PS=0	DC=0	LC=0	SD=0	BS=1	G0=15	G1=13	G2=11	DLID=az_RU	BODY=Филиппин: Мин Падшаһлыг залы — арды вар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Мјанма Нидерланд Норвеч Таити Увеа Уелс Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс газах гырғыз еве ермәни ермәни (гәрб) естон зулу илок инҝилис испан италјан кабил каннада кинјаруанда кирунди кореја коса крио латыш малагаси малај малајалам маҹар мегрел михе науатл (мәркәзи) оромо полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен сотсил суаһили тагалог тараски телугу тзелтал тигре тотонак тохолабал тсонга тумбука түрк ујғур (кирил) фанте фарс фин франсыз хорват чех читонга (Малави) чичева чуваш јапон јунан ҝүрҹү Һаити креолу һилигајнон әрәб\nМин Падшаһлыг залы — арды вар\n2013-ҹү ил август ајында Јеһованын Шаһидләри Филиппиндә сајҹа мининҹи Падшаһлыг залыны тикәрәк тарихи һадисәјә имза атдылар. Бир чох өлкәләрдә олдуғу кими, Филиппиндәки јығынҹагларын да Падшаһлыг залы тикмәк үчүн кифајәт гәдәр вәсаити вә тикинти саһәсиндә тәҹрүбәләри јохдур. Узун илләр әрзиндә бәзиләри шәхси евләрдә, диҝәрләри исә бамбугдан дүзәлдилмиш худмани тикилиләрдә јығышырдылар.\nФилиппиндә вә бир чох башга өлкәләрдә Јеһованын Шаһидләринин сајы даима артдығындан Падшаһлыг залларына һәмишә тәләбат вар. Буна ҝөрә 1999-ҹу илдә Јеһованын Шаһидләринин Рәһбәрлик Шурасы мадди имканлары мәһдуд олан өлкәләр үчүн хүсуси програм тәсис етди. Бу програма ҝөрә, јерли Шаһидләр имканлары чатан гәдәр вәсаит ианә едирләр, тикинти үчүн лазым олан мәбләғин галаны исә диҝәр өлкәләрдә едилән ианәләрин һесабына өдәнилир. Тәлим кечмиш иншаатчылардан тикинти бригадалары тәшкил едилир вә јығынҹаглара өз Падшаһлыг залларыны тикмәјә көмәк етмәк үчүн ҝөндәрилир. Бу бејнәлхалг програма 2001-ҹи ил нојабр ајында Филиппиндә старт верилиб.\nИлуминадо мининҹи Падшаһлыг залынын тикилдији Марилаодакы (Булакан) јығынҹағын үзвүдүр. О дејир: «Мән мәсиһчи гардашлығынын нә демәк олдуғуну инди билдим. Көмәк етмәјә о гәдәр адам ҝәлмишди ки! Киши, гадын, гоҹа, ҹаван — һамымыз гызмар ҝүнәшин алтында чијин-чијинә чалышырдыг. Узун иш ҝүнүндән сонра нә гәдәр јорғун олсаг да, зәһмәтимизин бәһрәсини ҝөрмәк бизә севинҹ ҝәтирирди».\nКөнүллүләрин зәһмәткешлији Јеһованын Шаһиди олмајан инсанларын да ҝөзүндән јајынмады. Тикинти мејданчасына гум вә чынгыл ҝәтирән бир јүк машынынын саһиби деди: «Сиз, елә бил, гарышгасыныз — о гәдәрсиниз ки! Һамыныз ҹанла-башла ишләјирсиниз. Өмрүмдә биринҹи дәфәдир ки, белә бир шеј ҝөрүрәм».\nТикинтиси баша чатмыш Падшаһлыг залы\nҺеч алты һәфтә тамам олмамыш көнүллүләр тикинтини баша вурдулар. Падшаһлыг залынын белә гыса мүддәт әрзиндә инша олунмасы сајәсиндә јығынҹаг ваҹиб ишиндән — Аллаһын Падшаһлығы һагда тәблиғ етмәк ишиндән галмады (Матта 24:14).\nЈерли јығынҹағын үзвләриндән бири Еллен дејир: «Биз һамымыз көһнә Падшаһлыг залында јерләшмирдик, буна ҝөрә дә чохумуз чөлдә отурмалы олурдуг. Јени Падшаһлыг залымыз чох ҝөзәл вә даһа раһат олдуғуна ҝөрә орада верилән тәлимдән вә руһландырыҹы фикирләрдән там фајдаланырыг».\nБәзиләрини ишдән чыхмаға, әшјаларыны сатмаға вә Филиппинин тәләбат олан әразиләринә көчмәјә нәјин тәшвиг етдији һагда өјрән.\nНиҝеријада 3000 Падшаһлыг залынын тикинтиси тамамланды


Q=14	C=7	SS=3	LS=5	PS=3	DC=0	LC=0	SD=0	BS=1	G0=46	G1=35	G2=19	DLID=az_RU	BODY=Бразилијада вә Ҹәнуби Америкада бичин иши | Архивимиздән\nМәним јемәјим Аллаһын ирадәсини јеринә јетирмәкдир\nКимә неҹә ҹаваб верәҹәјини бил\nХидмәтдә гызыл гануну унутма!трј\nLIFE STORY Јеһова, һәгигәтән дә, мәнә дајаг олду\nЈеһова низам-интизам Аллаһыдыр\nЈеһованын тәшкилаты илә ирәлиләјирсән?\nFROM OUR ARCHIVES «Һәлә ҝөрүләси чох иш вар»\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nҜөзәтчи гүлләси (тәлим нәшри) | мај 2014\nҸорҹ Јанг 1923-ҹү илин март ајында Рио-де-Жанејроја ҝәлиб чыхыр\n1923-ҹү ил. Сан-Паулунун Мусигили Драм консерваторијасынын консерт залы ағзына кими долудур. Ҹорҹ Јанг гардашын ҝур авазына орада әјләшән 585 нәфәрин һамысы диггәтлә гулаг асыр. Онун нитги ҹүмләбәҹүмлә португал дилинә тәрҹүмә едилир. Португал дилиндә Мүгәддәс Китаб ајәләри пројекторла сәһнәдән ҝөстәрилир. Вә сонда португал, инҝилис, алман вә италјан дилләриндә «Һал-һазырда јашајан милјонларла инсан һеч вахт өлмәјәҹәк!» брошүрасынын јүз нүсхәси пајланылыр. Нитг уғурлу алыныр! Кәлам вүсәт алыр. Ики ҝүн сонра ҹамаат башга бир нитгә гулаг асмаг үчүн јенә бу зала ахышыр. Бүтүн бу һадисәләрә нә сәбәб олду?\n1867-ҹи илдә Сара Беллоне Фергесен өз аиләси илә бирҝә Бирләшмиш Штатлардан Бразилијаја көчүр. Сара кичик гардашынын Бирләшмиш Штатлардан Бразилијаја ҝәтирдији Мүгәддәс Китаба әсасланмыш бәзи әдәбијјатлары охудугдан сонра 1899-ҹу илдә һәгигәти тапдығыны анлајыр. О, инҝилис дилиндә «Ҝөзәтчи гүлләси» журналынын бир сајыны белә бурахмырды. Мүгәддәс Китабын чатдырдығы хәбәрдән тәсирләнәрәк Ч. Т. Рассел гардаша јаздығы мәктубда өзүнү «инсанын һарада јашамасындан асылы олмајараг, [һәгигәтин һәмин адама] чата биләҹәјинин дири нүмунәси» кими тәсвир етмишди.\n«Дириләр өлүләрлә үнсијјәт едә биләрләрми?» (португалҹа)\nСара Фергесен инсанлара Мүгәддәс Китаб һәгигәтини чатдырмаг үчүн әлиндән ҝәләни едирди. Анҹаг ону һәмишә бир суал нараһат едирди: бәс она вә аиләсинә бу хәбәри Бразилијада јашајан бүтүн јахшы инсанлара чатдырмаға кимләр көмәк едәҹәк? 1912-ҹи илдә Бруклин Бет-Елиндән она хәбәр чатдырдылар ки, бир нәфәр Сан-Паулуја ҝәлир вә өзү илә португал дилиндә «Өләнләр һарададыр?» адлы минләрлә трактат ҝәтирир. 1915-ҹи илдә о, демишди ки, Мүгәддәс Китаб Тәдгигатчыларынын әксәријјәтинин тезликлә ҝөјә галдырылаҹагларыны ҝөзләдијини билмәк ону чох тәәҹҹүбләндирирди. О, өз һиссләрини белә бөлүшүр: «Бәс Бразилијанын вә Ҹәнуби Американын агибәти неҹә олаҹаг?.. Ҹәнуби Американын дүнјанын олдугҹа бөјүк бир һиссәси олдуғуну нәзәрә алсаг, онда дејә биләрик ки, һәлә ҝөрүләси чох иш вар». Бәли, доғрудан да ҝөрүләси чох иш вар иди!\nТәхминән 1920-ҹи илдә бразилијалы сәккиз ҝәнҹ дәнизчи, һәрби ҝәмиләри тәмир едиләнә кими, Нју-Јорк шәһәриндә бир нечә јығынҹаг ҝөрүшүндә иштирак едир. Рио-де-Жанејроја гајыдандан сонра исә онлар јени ешитдикләри Мүгәддәс Китаб үмидини башгалары илә бөлүшүрләр. Чох кечмәмиш, 1923-ҹү илин март ајында сәјјар нәзарәтчи Ҹорҹ Јанг гардаш мараглананларын јашадығы јерә, Рио-де-Жанејроја ҝәлир. О, бир нечә нәшрин португал дилинә тәрҹүмә едилмәсинин гајғысына галыр. Бир гәдәр сонра Јанг гардаш о вахтлар әһалиси тәхминән 600 000 олан Сан-Паулу шәһәринә ҝәлир. Мәгаләнин әввәлиндә дејилдији кими, орада о, нитг сөјләјир вә «Һал-һазырда јашајан милјонларла инсан һеч вахт өлмәјәҹәк!» брошүрасыны тәгдим едир. Јанг гардаш дејир: «Тәк башына олдуғум үчүн мән тамамилә гәзетин чатдыраҹағы еландан асылы идим. Бразилијада Бејнәлхалг Мүгәддәс Китаб Тәдгигатчылары Бирлији ады алтында илк дәфә елан едилән нитгләр сөјләнәҹәкди» *.\nЈанг гардаш нитг сөјләјән заман Мүгәддәс Китаб ајәләри пројекторла сәһнәдән ҝөстәрилирди\n«Ҝөзәтчи гүлләси»нин 1923-ҹү ил 15 декабр сајында Бразилија һагда верилән һесабатда дејилирди: «Биз орада ијунун 1-дән башланан тәблиғ фәалијјәтинин нәтиҹәсиндә артыг бир дәнә дә олсун әдәбијјат галмадығыны ешидәндә бу ишә Ағамызын неҹә хејир-дуа вердијинә һејран галдыг». Һесабатда һәмчинин билдирилирди ки, Јанг гардаш ијунун 1-дән сентјабрын 30-на кими сөјләдији вә үмумиликдә 3600 нәфәрин иштирак етдији 21 нитгдән 2-сини Сан-Паулу шәһәриндә етмишди. Рио-де-Жанејрода Падшаһлыг хәбәри ҝениш јајылмышды. Јалныз бир нечә ај әрзиндә португал дилиндә 7000-дән чох әдәбијјат пајланмышды. Бундан әлавә, «Ҝөзәтчи гүлләси» нәшри 1923-ҹи ил нојабр–декабр сајындан етибарән португал дилиндә дә чыхмаға башлады.\nСара Беллоне Фергесен — Бразилијада инҝилисҹә «Ҝөзәтчи гүлләси» журналынын илк охујуҹусу\nҸорҹ Јанг гардаш Сара Фергесени јанына чағырмышды. Бу һагда «Ҝөзәтчи гүлләси»ндә дејилирди: «Баҹы кабинетә дахил олду вә бир гәдәр сүкут јаранды. Јанг гардашын әлини сыхыб вүгарлы бахышла гардаша билдирди: “Инана билмирәм ки, мән әсил сәјјар хидмәтчи ҝөрүрәм!”» О вә ушагларындан бәзиләри тезликлә вәфтиз олдулар. Сара дүз 25 ил вәфтиз олунаҹағы ҝүнү ҝөзләмишди! «Ҝөзәтчи гүлләси»нин 1924-ҹү ил 1 август сајында дејилирди ки, Бразилијада, әксәријјәти Рио-де-Жанејродан олан 50 нәфәр вәфтиз олунмушду.\nИнди тәхминән 90 ил кечиб. «Бәс Бразилијанын вә Ҹәнуби Американын агибәти неҹә олаҹаг?» — суалыны вермәјә еһтијаҹ јохдур. Һал-һазырда 760 000-дән чох Јеһованын Шаһиди Бразилијада хош хәбәри тәблиғ едир. Һәмчинин Падшаһлыг һагда хош хәбәр Ҹәнуби Американын һәр јериндә португал, испан вә бир чох јерли дилләрдә чатдырылыр. 1915-ҹи илдә Сара Фергесен һаглы иди, чүнки ҝөрүләси чох иш вар имиш (Бразилијадакы архивимиздән).\n^ абз. 6 Бејнәлхалг Мүгәддәс Китаб Тәдгигатчылары Бирлији Јеһованын Шаһидләринин әввәлки ады олуб.\nҜӨЗӘТЧИ ГҮЛЛӘСИ (ТӘЛИМ НӘШРИ) мај 2014


Q=2	C=1	SS=0	LS=0	PS=0	DC=0	LC=0	SD=0	BS=2	G0=127	G1=107	G2=46	DLID=az_RU	BODY=Јахшы үнсијјәт васитәсилә никаһынызы мөһкәмләндирин | Тәлим\n«Јериндә дејилән сөзләр, ҝүмүш ојмалар ичиндә гызыл алмалара бәнзәр» (СҮЛ. МӘС. 25:11).\nАнлајыш ҝөстәрмәк никаһда үнсијјәти неҹә мөһкәмләндирир?\nНәјә ҝөрә әрлә арвад бир-биринә һөрмәт ҝөстәрмәлидир?\nТәвазөкарлыг инкишаф етдирмәк никаһа неҹә тәсир ҝөстәрир?\n1. Јахшы үнсијјәтин никаһа һансы фајдасы вар?\n«МӘН һәјат јолдашымла вахт кечирмәјә даһа чох үстүнлүк верирәм, — дејә Канададан олан бир гардаш данышыр. — Онунла һиссләрими бөлүшәндә севинҹим икигат артыр, дәрд-сәрим азалыр». Австралијадан олан бир гардаш исә бөлүшүр: «Һәјат јолдашымла бирҝә кечирдијимиз 11 ил әрзиндә үнсијјәт етмәдијимиз бир ҝүн белә олмајыб. Арамызда етибарсызлыг, јахуд никаһымызын мөһкәмлијинә даир һеч бир шүбһәмиз јохдур. Бунун әсас сәбәби тез-тез вә долғун үнсијјәт етмәјимиздир». Коста-Рикадан олан бир баҹы гејд едир: «Јахшы үнсијјәт нәинки никаһымызы зәнҝинләшдирир, һәтта Јеһова илә вә бир-биримизлә мүнасибәтләримизи мөһкәмләндирир, бизи ширникдириҹи тәсирләрдән горујур вә мәһәббәтимизи артырыр».\n2. Әрлә арвадын үнсијјәтини нә чәтинләшдирә биләр?\n2 Һәјат јолдашынызла хош үнсијјәтдән севинҹ дујурсунуз, јохса буну етмәк сизә чәтин ҝәлир? Ајдын мәсәләдир ки, чәтинликләр гачылмаздыр, чүнки никаһ мәнсуб олдуғу мәдәнијјәтә вә алдығы тәрбијәјә ҝөрә бир-бириндән фәргләнән ики мүхтәлиф хасијјәтли гејри-камил инсанын бирлијидир (Ром. 3:23). Үстәлик, әрлә-арвадын үнсијјәт тәрзи мүхтәлиф ола биләр. Ҹон Готман вә Нан Силвер адлы мүтәхәссисләр дејирләр ки, «мүнасибәтләри узун мүддәт горујуб сахламаг үчүн ҹәсарәт, гәтијјәт вә дөзүмлүлүк тәләб олунур».\n3. Никаһларыны мөһкәмләндирмәкдә әрлә арвада нә көмәк едә биләр?\n3 Уғурлу никаһ ағыр зәһмәтин бәһрәсидир. Амма бунун нәтиҹәсиндә әрлә арвад түкәнмәз севинҹ әлдә едир. Бир-бирини севән ҹүтлүк бирҝә һәјатдан зөвг ала биләр (Ваиз 9:9). Исһагла Ребеканын (Ривга) никаһына нәзәр салаг (Јар. 24:67). Аилә гурдугдан бир мүддәт сонра белә онларын бир-биринә олан севҝиси сојумамышды. Бу ҝүн дә никаһда мүнасибәтләрини мөһкәм горујуб сахлајан бир чох ҹүтлүкләр вар. Ҝөрәсән, онларын сирри нәдәдир? Онлар өз фикирләрини вә һиссләрини бир-бирләринә ачыг вә мүлајим шәкилдә ифадә едир, еләҹә дә бир-бирләринә анлајыш, мәһәббәт, дәрин һөрмәт вә тәвазөкарлыг ҝөстәрирләр. Инди ҝөрәҹәјимиз кими, бу әсас кејфијјәтләри тәзаһүр етдирән ҹүтлүкләрин никаһында үнсијјәтә ҝедән јол һәмишә ачыгдыр.\n4, 5. Анлајыш ҝөстәрмәк әрлә арвадын бир-бирләрини даһа јахшы баша дүшмәләринә неҹә көмәк едә биләр? Нүмунә чәк.\n4 Сүлејманын мәсәлләри 16:20 ајәсиндә (Јени Дүнја тәрҹүмәси) дејилир: «Мәсәләјә анлајышла јанашан хејир тапар». Бу принсипи никаһ вә аилә һәјатына да аид етмәк олар. (Сүлејманын мәсәлләри 24:3 ајәсини оху.) Ән јахшы анлајышы вә һикмәти Аллаһын Кәламындан әлдә едә биләрик. Јарадылыш 2:18 ајәсиндән ҝөрүнүр ки, Аллаһ гадыны кишинин сурәти олараг јох, ону тамамламасы үчүн јарадыб. Бу, онун үнсијјәт етмәк тәрзинә дә өз тәсирини ҝөстәрир. Инсанлар бир-бириләриндән фәргләнсәләр дә, адәтән, гадынлар өз һиссләри, инсанлар вә мүнасибәтләр барәдә данышмағы хошлајырлар. Онлар үчүн сәмими вә сых үнсијјәт олдугҹа дәјәрлидир; бунунла онлар севилдикләрини һисс едирләр. Кишиләрин әксәријјәти исә һиссләри барәдә данышмаға бир о гәдәр мејилли дејилләр, онлар даһа чох иш, проблемләр вә онларын һәлли барәдә данышмағы хошлајырлар. Бунунла белә, кишиләр өзләринә гаршы һөрмәт ҝөзләјирләр.\n5 Бөјүк Британијадан олан бир баҹы гејд едир: «Әрим мәнә гулаг асмаг әвәзинә, проблемләри дәрһал һәлл етмәк истәјир». Баҹы изаһ едир ки, бу, ону чох мәјус едир, чүнки о, садәҹә әринин ону динләмәсини вә һиссләрини баша дүшмәсини истәјир. Бир әр дејир: «Һәјат јолдашымла тәзәҹә аилә гурдуғумуз заман мән онун һәр бир проблемини дәрһал һәлл етмәјә чалышырдым. Анҹаг чох кечмәмиш өјрәндим ки, о, мәним она диггәтлә гулаг асмағымы истәјир» (Сүл. мәс. 18:13; Јаг. 1:19). Анлајыш ҝөстәрән әр арвадынын һиссләрини нәзәрә алаҹаг вә она ујғун һәрәкәт етмәјә чалышаҹаг. Һәмчинин һәјат јолдашынын фикирләринин вә һиссләринин онун үчүн дәјәрли олдуғуну ҝөстәрәҹәк (1 Пет. 3:7). Гадын да, өз нөвбәсиндә, әринин нөгтеји-нәзәрини баша дүшмәјә чалышмалыдыр. Әрлә арвад Аллаһын онлара һәвалә етдији вәзифәни дәрк едәндә, гијмәтләндирәндә вә ону јеринә јетирәндә онларын бирлији үрәкачан олур. Үстәлик, онлар әл-әлә вериб мүдрик вә таразлы гәрарлар верә билирләр.\n6, 7. а) Ваиз 3:7 ајәсиндәки принсип әрлә арвада анлајыш ҝөстәрмәјә неҹә көмәк едә биләр? б) Гадын дәрракәли олдуғуну неҹә ҝөстәрә биләр, бәс әр, өз нөвбәсиндә, нә едә биләр?\n6 Бир-бирләринә анлајыш ҝөстәрән ҹүтлүкләр дәрк едирләр ки, «сусмағын өз вахты, данышмағын өз вахты» вар (Ваиз 3:1, 7). Он илдир ки, аилә һәјаты гурмуш бир баҹы өз тәҹрүбәси илә бөлүшүр: «Инди мән проблемләр барәдә данышмағын нә вахт ујғун олмадығыны баша дүшүрәм. Ҝөрәндә ки, әримин иши башындан ашыр, һәр һансы проблеми ачыб она демәк үчүн мүнасиб вахты ҝөзләјирәм вә нәтиҹәдә, сөһбәтимиз јахшы алыныр». Дәрракәли гадын «јериндә дејилән сөзләр»ин даһа тәсирли вә дәјәрли олдуғуну баша дүшәрәк нәзакәтлә данышмаға чалышыр. (Сүлејманын мәсәлләри 25:11 ајәсини оху.)\nХырда ишләр никаһда бөјүк сәмәрә верә биләр\n7 Мәсиһчи әр тәкҹә арвадына гулаг асмагла кифајәтләнмәмәли, һәмчинин өз һиссләрини ајдын шәкилдә бөлүшмәлидир. 27 илдир ки, евли олан бир ағсаггал дејир: «Үрәјимдәкиләри һәјат јолдашымла бөлүшмәк үчүн әлимдән ҝәләни едирәм». 24 илдир аилә гурмуш бир гардаш, адәтән, проблемләр барәдә данышмағы хошламадығыны дејир. О фикирләширди ки, проблемләр барәдә данышмаса, онлар өз-өзүнә јох олаҹаг. Анҹаг гардаш әлавә едәрәк дејир: «Мән һиссләрими бүрузә вермәјимин зәифлик әламәти олмадығыны баша дүшдүм. Фикирләрими ифадә етмәкдә чәтинлик чәкәндә дүзҝүн сөзләр тапмаг вә онлары дүзҝүн тәрздә ифадә етмәк үчүн дуа едирәм. Сонра дәриндән нәфәс алыб данышмаға башлајырам». Мүнасиб мәгам сечмәк дә олдугҹа ваҹибдир. Мәсәлән, әрлә арвад буну тәкликдә ҝүндәлик ајәни мүзакирә едәркән вә ја Мүгәддәс Китабы охујаркән едә биләрләр.\n8. Үнсијјәтләрини јахшылашдырмаг истәкләринин олмасы үчүн әрлә арвада нә көмәк едә биләр?\n8 Һәм әрин, һәм арвадын дуа етмәси вә үнсијјәт етмәк баҹарығыны јахшылашдырмаға ҹан атмасы олдугҹа ваҹибдир. Әмин ола биләрсиниз ки, әввәлки вәрдишләри тәрҝитмәк елә дә асан олмајаҹаг. Анҹаг әҝәр әрлә арвад Јеһованы севирсә, Ондан мүгәддәс руһ диләјирсә вә евлиликләринә мүгәддәс бир шеј кими јанашырса, онда онларда белә бир истәк јаранаҹаг. 26 илдир ки, әрдә олан бир баҹы дејир: «Әримлә мән Јеһованын никаһа олан нөгтеји-нәзәринә ҹидди јанашдығымыз үчүн ајрылмаг һеч ағлымызын уҹундан белә кечмир. Бу сәбәбдән проблемләри бирҝә мүзакирә едәрәк һәлл етмәк үчүн чохлу ҝүҹ сәрф едирик». Аллаһа бу ҹүр садиг галан ҹүтлүкләр Ону севиндирәҹәк вә Ондан хејир-дуа алаҹаглар (Мәз. 127:1).\nМӘҺӘББӘТ ИНКИШАФ ЕТДИРИН\n9, 10. Әрлә арвад араларындакы мәһәббәт телләрини неҹә мөһкәмләндирә биләрләр?\n9 «Камил бирлик јаратмаға» гадир олан мәһәббәт никаһда ән ваҹиб кејфијјәтдир (Колос. 3:14). Әрлә арвад јахшы вә пис ҝүндә бирҝә аддымладыгҹа әсил мәһәббәт даһа да артыр. Онлар јахын дост олур вә бирликдә олмагдан севинҹ дујурлар. Әслиндә, никаһы мөһкәмләндирмәк үчүн, филмләрдә вә телевизијада ҝөстәрилдији кими, бөјүк ишләр ҝөрмәк тәләб олунмур. Бунун үчүн даима хырда ишләр ҝөрмәк, мәсәлән, бир-бирини сәмими-гәлбдән гуҹагламаг, хош сөз сөјләмәк, диггәт ҝөстәрмәк, ҝүләрүз олмаг вә гајғы илә: «Ҝүнүн неҹә кечди?» — дејә сорушмаг кифајәтдир. Бу ҹүр хырда ҹәһдләр никаһда бөјүк сәмәрә верә биләр. 19 илдир аилә сәадәтинә саһиб олан бир ҹүтлүк дејир ки, онлар ҝүн әрзиндә һал-әһвал тутмаг үчүн бир-бирләринә зәнҝ едир вә месаж јазырлар.\n10 Мәһәббәт һәмчинин ҹүтлүкләри бир-бирләрини јахындан танымаға тәшвиг едир (Филип. 2:4). Гејри-камил олмаларына бахмајараг, бу ҹүр танышлығын сајәсиндә онларын мәһәббәти бирә-беш артыр. Адәтән, уғурлу никаһ јериндә сајмыр, әксинә, заман кечдикҹә зәнҝинләшир вә мөһкәмләнир. Јахшы оларды ки, аиләли инсанлар өзләриндән сорушсунлар: «Һәјат јолдашымы нә дәрәҹәдә јахшы таныјырам? Истәнилән мәсәләјә даир онун фикирләрини вә һиссләрини баша дүшүрәмми? Илк дәфә онда мәни ҹәлб едән кејфијјәтләрин үзәриндә тез-тезми дүшүнүрәм?»\n11. Никаһын уғурлу олмасы үчүн һөрмәт нәјә ҝөрә ваҹибдир? Нүмунә чәк.\n11 Һәтта бир-бирини севән ән хошбәхт ҹүтлүкләрин белә никаһы мүкәммәл олмур вә онлар арасында фикир ајрылығы гачылмаздыр. Ибраһимлә Саранын да фикирләри һәр заман үст-үстә дүшмүрдү (Јар. 21:9—11). Амма бу, онларын мүнасибәтләринә хәләл ҝәтирмирди. Нәјә ҝөрә? Чүнки онлар бир-бирләринин ләјагәтинә һөрмәтлә јанашырдылар. Буну Ибраһимин Сара илә данышыг тәрзиндән ҝөрмәк олар (Јар. 12:11, 13). Сара исә, өз нөвбәсиндә, Ибраһимә табе олур вә ону ағасы һесаб едирди (Јар. 18:12). Әрлә арвад арасында һөрмәт олмајанда бу, онларын данышыг тәрзиндә вә сәс тонунда өзүнү бүрузә верир (Сүл. мәс. 12:18). Әҝәр онлар проблемин көкүнү һәлл етмәсәләр, никаһлары фаҹиә илә нәтиҹәләнә биләр. (Јагуб 3:7—10, 17, 18 ајәләрини оху.)\n12. Нәјә ҝөрә јени евләнәнләр бир-бирләри илә һөрмәтҹил шәкилдә данышмаг үчүн хүсусилә сәј ҝөстәрмәлидирләр?\n12 Јени евләнәнләр бир-бирләри илә меһрибан вә һөрмәтҹил тәрздә данышмаг үчүн хүсусилә сәј ҝөстәрмәлидирләр; беләҹә, сәрбәст вә сәмими үнсијјәт аб-һавасы јаранаҹаг. Бир әр изаһ едир ки, евлиликләринин биринҹи илиндә һәјат јолдашы илә бир-бириләринин һиссләрини, вәрдишләрини вә тәләбатларыны баша дүшә билмирдиләр. Бу да бәзән онлары мәјус едирди. Анҹаг мәсәләјә таразлы шәкилдә вә јумор һисси илә јанашмалары бу әр-арвада араларындакы јахшы мүнасибәтләри горујуб-сахламаға көмәк етди. Һәмин әр тәвазөкарлыг ҝөстәрмәјин, сәбирли олмағын вә Јеһоваја бел бағламағын да ваҹиб олдуғуну гејд едир. Бу, һәр биримиз үчүн неҹә дә ҝөзәл мәсләһәтдир!\nӘСИЛ ТӘВАЗӨКАРЛЫГ ҜӨСТӘРИН\n13. Сағлам вә хошбәхт никаһа саһиб олмаг үчүн нәјә ҝөрә тәвазөкарлыг ваҹиб амилдир?\n13 Әрлә арвад арасындакы јахшы үнсијјәти бағын ичи илә ахан сакит вә сәссиз суја бәнзәтмәк олар. Су кими, үнсијјәтин дә бу ҹүр ахарлы олмасында тәвазөкарлыг ваҹиб рол ојнајыр (1 Пет. 3:8). «Тәвазөкарлыг проблемләри һәлл етмәјин ән кәсә јолудур, чүнки инсаны “бағышла” демәјә тәшвиг едир», — дејә 11 илдир евли олан бир гардаш дејир. 20 илдир хошбәхт аиләјә саһиб олан бир ағсаггал бөлүшүр: «Бәзән “бағышла” демәк, “сәни севирәм” демәкдән даһа ваҹибдир». О әлавә едир: «Тез бир заманда тәвазөкарлыг ҝөстәрмәји өјрәнмәјин үсулларындан бири дуа етмәкдир. Һәјат јолдашымла мән бирликдә Јеһоваја дуа едәркән гејри-камил олдуғумузу вә Онун неҹә хејирхаһ олдуғуну хатырладырыг. Бу сөзләри өтәри дилә ҝәтирмәк мәнә һәр шејә дүзҝүн нөгтеји-нәзәрдән бахмаға көмәк едир».\nНикаһынызда јахшы үнсијјәти горујуб сахлајын\n14. Гүрур никаһа неҹә тәсир едә биләр?\n14 Лакин гүрур һеч дә инсанлар арасында барышыға ҝәтириб чыхармыр. Инсанда үзр истәмәк истәјини вә ҹәсарәтини өлдүрдүјү үчүн гүрур үнсијјәтә әнҝәл јарадыр. Гүрурлу инсан «үзр истәјирәм, мәни бағышла» демәк әвәзинә, өзүнә бәраәт газандырыр. О, сәһвини бојнуна алмыр, әксинә, башгаларыны ҝүнаһландырыр. Кимсә онун хәтринә дәјәндә о, сүлһү горумаг әвәзинә, дәрһал инҹијир, һәтта, ола билсин, һәмин инсаны аҹыламагла вә ја диндирмәмәклә ондан гисас алыр (Ваиз 7:9). Бәли, гүрур никаһы учурума сүрүкләјә биләр. Јахшы оларды ки, Мүгәддәс Китабын: «Аллаһ мәғрурлара гаршы чыхыр, тәвазөкарлара исә лүтф ҝөстәрир», — сөзләрини јаддан чыхармајаг (Јаг. 4:6).\n15. Ефеслиләрә 4:26, 27 ајәләриндәки принсипи тәтбиг етмәклә әрлә арвад араларында јаранан фикир ајрылығыны неҹә арадан галдыра биләрләр?\n15 Гүрурун һеч вахт бизә үстүн ҝәлмәјәҹәјини дүшүнмәк садәлөвһлүк оларды. Биз бу проблеми сезмәли вә дәрһал арадан галдырмалыјыг. Һәвари Павел мәсиһчиләрә демишди: «Гој һирсиниз ҝүн батмамыш сојусун, Иблисә фүрсәт вермәјин» (Ефес. 4:26, 27). Аллаһын Кәламына мәһәл гојмамаг лазымсыз ағры-аҹыја сәбәб олаҹаг. «Елә вахтлар олур ки, биз Ефеслиләрә 4:26, 27 ајәләрини тәтбиг етмирик, — дејә бир баҹы ҝилејләнир. — Белә һалларда ҝеҹәни сәһәрәҹән ҝөзүмә јуху ҝетмир!» Анҹаг барышмаг мәгсәди илә проблемләри мүнасиб тәрздә мүзакирә етмәк неҹә дә јахшы оларды! Әлбәттә, гәзәбләринин сојумасы үчүн әрлә арвадын бир-бирләринә бир аз вахт вермәләри лазым ҝәлә биләр. Һәмчинин онлар һәлимлик руһу тәзаһүр етдирмәк үчүн дуада Јеһовадан көмәк истәмәлидирләр. Бунун сајәсиндә онлар диггәти өз һиссләринә јох, проблемин һәллинә ҹәмләјә биләҹәкләр. (Колослулара 3:12, 13 ајәләрини оху.)\n16. Тәвазөкарлыг әрлә арвада бир-бирләринин мүсбәт ҹәһәтләрини ҝөрмәјә неҹә көмәк едир?\n16 Һәлимлик вә тәвазөкарлыг әрлә арвада диггәти бир-бирләринин мүсбәт ҹәһәтләринә ҹәмләмәјә көмәк едир. Тутаг ки, гадын хүсуси баҹарыға маликдир вә о, бу баҹарығындан өз аиләсинин рифаһы үчүн истифадә едир. Әҝәр онун әри һәлим вә тәвазөкар олса, онда арвадынын ону алчалтдығыны дүшүнмәјәҹәк, әксинә, үрәкләндирмәклә ону севдијини вә гијмәтләндирдијини ҝөстәрәҹәк (Сүл. мәс. 31:10, 28; Ефес. 5:28, 29). Ејни заманда һәлим вә тәвазөкар арвад да өз габилијјәтләрини ҝөзә сохараг әрини алчалтмаға чалышмајаҹаг. Ахы онлар «бир бәдән»дирләр, бирини инҹидән шеј, о бирини дә инҹидир (Мат. 19:4, 5).\n17. Индики зәманәдә никаһларын хошбәхт олмасына вә Јеһоваја иззәт ҝәтирмәсинә нә көмәк едә биләр?\n17 Шүбһә јохдур ки, сиз дә никаһынын, Ибраһимлә Саранын, Исһагла Ребеканын никаһы кими, сөзүн әсил мәнасында, хошбәхт, узунөмүрлү олмасыны вә Јеһоваја иззәт ҝәтирмәсини истәјирсиниз. Әҝәр беләдирсә, Аллаһын никаһа даир нөгтеји-нәзәрини мәнимсәјин. Анлајышы вә мүдриклији Онун Кәламында ахтарын. Бир-бириниздә олан јахшы кејфијјәтләри гијмәтләндирсәниз, мәһәббәтиниз бирә-беш артаҹаг (Нәғмә. н. 8:6). Өзүнүздә тәвазөкарлыг хүсусијјәтини јетишдирмәк үчүн вар-ҝүҹүнүзлә чалышын. Һәјат јолдашынызла һөрмәтҹил тәрздә рәфтар един. Бүтүн бунлара әмәл етсәниз, никаһыныз һәм сизә, һәм дә сәмави Атаныза севинҹ ҝәтирәҹәк (Сүл. мәс. 27:11). Әслиндә, сизин һиссләриниз 27 илдир ки, евли олан бир әрин һиссләри илә үст-үстә дүшүр. О, һәјат јолдашы барәдә јазыр: «Онсуз һәјатымы тәсәввүр едә билмирәм. Никаһымыз ҝүнү-ҝүндән мөһкәмләнир. Бу, Јеһоваја олан мәһәббәтимизин вә мүнтәзәм үнсијјәтимизин сајәсиндәдир».


Q=13	C=6	SS=4	LS=6	PS=4	DC=1	LC=0	SD=0	BS=1	G0=66	G1=57	G2=34	DLID=az_RU	BODY=Təhlükəylə üz-üzə - Təhlükəylə üz-üzə - Tarix - Etiqat, Tarix, Fəlsəfə, Dini yaradıcılıq - Islam kitabxanasi\nMain » Files » Tarix » Təhlükəylə üz-üzə\n2012-01-31, 8:46 PM\nВӘҺҺАБИЛИЈИН ИДЕОЛОЖИ ӘСАСЛАРЫ ПУЧДУР\nВәһһабилик әгидәсинин идеоложи әсасларынын мәнбәји једди әср өнҹә јашамыш Ибн Тејмијјә ады илә мәшһур олан Әһмәд ибн Әбдүл-һәлим ибн Әбдүс-сәлам ибн Тејмијјә Һәранинин әсәрләри олмушдур. Одур ки, Вәһһабилијин јаранмасында ибн Тејмијјәнин дә азғыын фикирләринин ролу бөјүкдүр. Вәһһабиләр онун әгидәсини гәбул едәрәк Аллаһ-Тәаланын ики әли, бармаглары, ајағы, ҝөзү, гулағы, сифәти вә саир үзвләринин олдуғуна инанырлар, бүтөвлүкдә исә Аллаһы ҹисим билирләр. О, һәтта Аллаһын әршин үстүндә отурдуғуну вә орадан јер үзүнә ендијини иддиа едир. Бүтүн Ислам алимләри онун бу фикирләринин Ислам дининдән кәнар олдуғуну билдирмишләр. Ибн Тејмијјә өз ''Минһаҹәс-сүннә'' әсәриндә Пејғәмбәр вә имамларын гәбирләринин зијарәт едилмәсини һарам елан етмишдир. Бу фәтва тарихән вәһһабиләрин товһид бајрағы алтында мүбаризә апардыглары әсас мәсәләләрдән биридир. Һалбуки Пејғәмбәр(с) сүннәсиндә гәбри зијарәт етмәк саваблы әмәлләрдән бири һесаб олунур. Пејғәмбәр(с) өзү Бәги гәбристанлығына дәфәләрлә ҝәлмиш, орада ујујан шәһидләри зијарәт етмишдир. Вәһһабиләр исә буну ширк вә һарам сајырлар.\nИбн Тејмијјәнин белә азғын фикирләрә дүшмәси имансызлығындан, бәзи һәдис вә рәвајәтләри дүзҝүн баша дүшмәмәсиндән, Гурани-Кәримин јалныз заһиринә инанмасындан ирәлли ҝәлмишдир. Өз заманынын бүтүн шиә вә сүннү алимләри тәрәфиндән нә өзү, нә дә фикирләри гәбул едилмәмишдир, о һәмишә алимләрин тәнгид атәшинә тутулмушдур.\nБелә бир суал мејдана чыхыр ки, ҝөрәсән, бу батил мәзһәб нијә онун баниси Мәһәммәдин өз адыјла ''Мәһәммәдијјә'' кими танытдырылмајыб, ''Вәһһабијјә'' адландырылыб? Бунун сәбәби будур ки, бу мәзһәбә табе оланлар буну Пејғәмбәр(с)-ин ады илә бир нөв бағлылыг вә шәриклијини дујуб бу нисбәтдән дә, суи-истифадә етмәсинләр. Јәни бу ады онлара гејри-вәһһабиләр вериб.\nВӘҺҺАБИЛИК ЗӘИФ ДАЈАГЛАР ҮСТҮНДӘ\nӘлбәттә вәһһабилијин јаранма тарихиндә јәһудиләрин дә әли олмасы факты данылмаздыр. Лап әввәлләрдән сәудларла јәһудиләрин әлагәләринин олмасы да китабларда факт олараг гејд олунуб. Јәһудиләрин тарих боју Ислам вә мүсәлманлар әлејһинә ҹан-фәшанлыгла чалышмалары, баҹардыглары гәдәр зәрбә вурмаг истәкләри вәһһабилијин јаранмасында да өз јерини тапмышдыр. Сәудларла көклү гоһумлуг әлагәләри олан јәһудиләр, Исламда бөјук тәфригә сала биләҹәк бу фиргәнин јаранмасына јардым етмишләр, Сәудлары тәһрик едән дә мәһз онлар олмушлар.\nВәһһабилијин бир идеоложи ҹәрәјан кими формалашмасында Пејғәмбәр(с)-ин вәфатындан бир нечә әср сонра јазылмыш китаблар (сүннәләр) чох тәсирли рола малик олмушдур. Хүсусилә һәдисчи Бухаринин вә һәдисчи Мүслимин сәһиһ әсәрләри (''Сәһиһ-Мүслим'', ''Сәһиһ-Бухари'') вәһһабиләрин Гурани-Кәрим дәрәҹәсиндә истинад етдикләри мәнбә һесаб едилир. Инди ҝәтирәҹәјимиз ики һәдис һәгигәти бир аз да ајдынлашдыраҹаг. Мәлумдур ки, вәһһабилик Нәҹд вилајәтиндә мејдана ҝәлиб. Мәһәммәд ибн Әбдүл-Вәһһаб да оралыдыр. Сәһиһ-Бухари, Фитән китабы, фәсил-16, һәдис-7094-дә Ибн Өмәрдән белә рәвајәт олунур ки, бир ҝүн бөјүк Ислам Пејғәмбәри Һәзрәт Мүһәммәд(с) белә бир дуа етди: ''Еј Аллаһ! Шамы вә Јәмәни бизим үчүн (Ислам үчүн) бәрәкәтли ет!'' Буну үч дәфә тәкрар етди. Әтрафында оланлардан бәзиләри дедиләр: ''Ја Рәсуләллаһ! Нәҹди дә дуа ет.'' Пејғәмбәр(с) јенә дә үч дәфә һәмин дуаны тәкрар етди (''Еј Аллаһ! Шамы вә Јәмәни бизим үчүн бәрәкәтли ет!''). Јенә дә дедиләр: ''Ја Рәсуләллаһ! Нәҹди дә дуа ет .'' Пејғәмбәр(с) јенә дә үч дәфә һәмин дуаны тәкрар етди (''Еј Аллаһ! Шамы вә Јәмәни бизим үчүн бәрәкәтли ет!''). Дедиләр: ''Ја Рәсуләллаһ! Нәҹди нијә дуа етмәдин?'' О Һәзрәт(с) ҹаваб верди: ''Нәҹд зәлзәләләр, фитнәләр вә шејтанын чыхаҹағы јердир.''\nНәҹдин тарихиндә вәһһабилијин орада јаранмасындан башга бир јадда галан һадисә јохдур. Һәгитәтән дә Ислам Пејғәмбәри(с) доғру бујурмушдур ки, позғун фикирләр, азғын әгидәләр, дининдән дөнәнләр, шејтана ујанлар вә Ибн Әбдүлвәһһабын симасында шејтан Нәҹддән чыхмышдыр.\nСәһиһ-Бухари, Төвһид китабы, фәсил-57, һәдис 7562-дә исә Хидридән белә рәвајәт олунур ки, Пејғәмбәр(с) бујурмушдур: ''Мәшригдән (Шәргдән-ҝүндоғандан) бир груп инсанлар чыхаҹаг ки, онлар Гураны охујаҹаглар, анҹаг она әмәл етмәјәҹәкләр. Јај камандан чыхдығы кими онлар да диндән чыхаҹаглар. Јај камана гајытмадығы кими онлар да динә гајытмајаҹаглар.'' Сорушдулар: ''Ја Рәсуләллаһ! Онларын әламәтләри нә олаҹаг?'' О Һәзрәт(с) ҹаваб верди: ''Онлар саггалларыны ја гырхарлар, ја сахлајарлар (узадарлар).'' Биз бунун мисалыны ҝөзүмүзлә ҝөрдүк, өзүнү нә сүннү, нә дә шиә адландыранлар узун саггал сахлајырдылар, бир мүддәт бундан әввәл онлар саггалларыны гырхдылар. Һал-һазырда бизим ''мүслим''-ләр ја саггаллыдырлар, ја саггалсыз. Өзләрини һәр бир фиргәчиликдән кәнар, әсл мүсәлман кими танытдырмаг истәјәнләр әслиндә ән бөјүк һәрби-сијаси-идеоложи бир фиргәнин ардыҹылларыдырлар вә өзләри дә бир фиргәнин үзвүдүрләр. Унутмаг олмаз ки, мөтәбәр китабларда гејд олунан сәһиһ рәвајәтләрә әсасән Ислам Пејғәмбәри(с) өзүндән сонра мүсәлманлар арасына ихтилаф дүшәҹәјини вә онларын тәригәтләрә вә мәзһәбләрә бөлүнәҹәкләрини хәбәр вермишди. Лакин о Һәзрәт(с) гејд етмишди ки, бу мәсләкләрдән јалныз бири һагг олаҹаг вә онун ардынҹа ҝедәнләр ниҹат тапаҹаглар. Ниҹат тапан фиргә исә сөзсүздүр ки, Гуран вә Пејғәмбәр сүннәсинә дүзҝүн әмәл едәнләрдир, вәһһабиләр исә бундан чох-чох узагдырлар. Ән дүзҝүн јол исә тәригәтчилик овуна сон гојмаг, зорла һеч кәси мәзһәбиндән дөндәрмәмәк, һамынын гәбул етдији үмуми Ислам принсипләрини рәһбәр тутараг Ислам вә мүсәлманларын дүшмәнләри мүгабилиндә бир олмаг вә сырф елми-дини арашдырмалара вә мүбаһисәләрә үстүнлүк вермәкдир. Халгын дини савадсызлығындан истифадә едиб онлары алдатмаг, кечмишиндән дөндәрмәк, мадди бөһран ичиндә јашајан инсанлары һәр һансы маддијјатла алдадыб дининдән, мәзһәбиндән дөндәрмәк ән азы мүсәлманларын арасына ихтилаф салмагдыр.\nБАТИЛ ИДЕЈАНЫН ТӘРӘФДАРЛАРЫ\nЈухарыда гејд олунан рәвајәтләр мүхтәлиф Ислам фиргәләринин әксәријјәтинин хүсусән дә вәһһабиләрин гәбул етдикләри мөтәбәр һәдис китабларындандыр. Әлбәттә һал-һазырда әлдә олунан мәлумата әсасән о китаблара да әл ҝәздириб, јени нәшр еләтдирирләр. Белә ки, Әһли-бејт(ә) һаггында өз әгидәләринин зиддинә аид олан рәвајәтләри бу китаблардан чыхарырлар. Лакин артыг елм инкишаф едиб вә бу китабларын елә өзләри тәрәфиндән чап едилән нүсхәләри мүсәлманларын әлиндәдир. Биз исә Бејрутда чап олунмуш нүсхәләрдән ситат ҝәтирирдик.\nБәли, вәһһабиләр бу китаблара сөјкәнәрәк, орада гејд олунан бәзи иддиалары рәһбәр тутараг Пејғәмбәр(с) дөврүндә вә ондан сонра сәһабә вә табеин заманында Әрәбистан јарымадасында мөвҹуд олан әнәнәләри дини әнәнә кими гәбул едир, орта әср әрәб мәдәнијјәти вә мәишәтини дин кими гәләмә верирләр. Вәһһабилик бајрағы алтында онлар бу мәдәнијјәт вә адәт-әнәнәләри дирчәлтмәјә чалышыр. Исламын илкин чағларында әрәб гәбиләләринә хас олан бир чох хүсусијјәтләри, о ҹүмләдән ҝејим, мәишәт гајдаларыны Пејғәмбәр(с) сүннәси адландырараг дини рәнҝ илә бојајырлар. Бунунла да әслиндә Аллаһ-Тәаланын назил етдији Гурани-Кәримдә мөвҹуд олан ҝерчәк вә мүтәрәгги дәјәрләр кәнара атылыр, мүртәҹе руһлу фундаментализм вә екстремизм мејдана ҝәлир. Вәһһабиләр Гуран ајәләрини дејил, једдинҹи әсрин әрәб мәдәнијјәтини сүннә вә һәдисләр васитәсилә дини дәјәр кими әрсәјә чыхарырлар. Онлар догматизмә варараг сол әллә јемәк јемәји, топугдан ашағы шалвар ҝејинмәји, гәбир зијарәтини, шәкил чәкдирмәји вә даһа нәләри һарам сајыр, Ислам динини сөнүк вә мүртәҹе бир һала ҝәтириб чыхарырлар. Вәһһабиләр бу әгидәни гәбул етмәјәнләри ''рафизинә'', ''мүшрик'' адландырыр вә онлары өлдүрмәји саваб сајырлар, динимизи вәһшилик кими бәшәријјәтә тәгдим едирләр. Пејғәмбәр(с) сүннәси пәрдәсинә бүрүнмүш, әслиндә исә әрәб шовинизми характери дашыјан сәләфилик идеолоҝијасы Азәрбајҹандадыр. Тарих боју Имамзадәләр вәтәни кими танынан Азәрбајҹан бу ҝүн Вәһһаби тәһлүкәси илә үз-үзә галыб. Јаделлиләр Азәрбајҹаны һәмишә Әһли-бејтсевәрләр мәканы кими таныјыблар. Бу ҝүн исә Азәрбајҹанын мүхтәлиф шәһәр вә рајонларында, хүсусилә пајтахтымыз олан Бакыда вәһһабиләр мәскән салмыш, шәһәрин мәркәзиндә ганунсуз – һеч бир рәсми иҹазә алынмадан ''Әбу Бәкр'' адлы мәсҹид тикдирмиш, бундан әлавә рајонларда да өз батил әгидәләрини јајан мәсҹидләр уҹалтмышлар. Бунунла да онлар өз батил әгидәләри илә халгын фикрини зәһәрләмәклә мәшғулдурлар. Һәм мәсҹидләриндә, һәм дә бир нечә диҝәр јердә ачдыглары ''Мүслим'' дини аваданлыг мағазаларындан әсл тәблиғат машыны кими истифадә едир, өз азғын вә шовинист фикирләрини јајырлар. Хүсусилә сон заманларда гачгын чечен вәһһабиләринин дә онлара гошулмасы Азәрбајҹаны әсл тәһлүкә гаршысында гојмушдур. Мүсәлман Азәрбајҹан халгы Пејғәмбәр(с) вә онун әһли-бејтинә ашиглији илә таныныб. Бунлары нәзәрә алсаг ҝөрәрик ки, вәһһабилик дини тәһлүкә олмагла јанашы, һәм дә милли тәһлүкәдир. Бу ҝүн халгымыз өз көкүнә, әнәнәләринә вә милли-мәнәви дәјәрләринә тамамилә зидд олан бир идеолоҝија илә үз-үзә галыб. Онлар һәр бир гејри-вәһһабинин ганынын төкүлмәсини, ҹаныны, малыны һалал билир. Һәрчәнд һал-һазырда өз әгидәләрини һәләлик аз-аз бәјан едирләр, лакин һәгигәт вә онларын тарихи ҝөз габағындадыр. Бу түлкү ҹилдинә ҝирмиш гурдлардан өзүмүзү горумалыјыг. Аллаһ бизим һәр биримизи бу шејтан торундан горусун. АМИН!\nНамиг Тофиг оғлу Бабаханов\nCategory: Təhlükəylə üz-üzə | Added by: Islam_Kitabxanasi\nViews: 658 | Downloads: 0 | Rating: 0.0/0